text:
FAQ Estudio di Seroprevalencia
Ken ta hasi e investigacion?
Departamento Salud Publico Aruba (DVG) ta hasi e investigacion. Durante e investigacion, DVG lo colecta informacion di anticurpa den sanger di hende. Esaki lo yuda nos compronde mas tocante proteccion contra e virus y tambe propagacion di e virus den nos poblacion. E proyecto ta wordo conhuntamente hasi cu LabHOH. Participantenan lo pasa cerca di un prikpost di LabHOH caminda e muestra di sanger lo wordo investiga pa den laboratorium.
Participacion na e estudio ta boluntario?
Si, participacion na e estudio ta boluntario. Si bo persona kier participa, nos lo mester consentimento riba papel. Prome cu bo dicidi, ta importante pa bo sa kiko e estudio ta encera. Tuma bo tempo pa lesa e informacion riba e pagina aki. Si bo persona tin cualke pregunta, tuma contacto cu nos.
Linea directo Directie Volksgezondheid
Tel: +297 5224200
Email:
directie@despa.gov.aw
Dialuna te cu diabierna di 8:00 pa 16:00. (no riba dianan di fiesta)
Menciona cu bo ta participa na e estudio di seroprevalencia.
Callcenter
Tel: +297 2800101
Email:
callcenterdvg@gmail.com
Dialuna te cu diabierna di 8:00 pa 16:00.
Menciona cu bo ta participa na e estudio di seroprevalencia.
Ken por participa den e estudio?
Door di un ‘steekproef’ of seleccion di un grupo den nos poblacion, 4578 adres a wordo selecta pa participa na e estudio via un carta cu ta wordo manda na nan cas. Pasobra e estudio ta anonimo, no tin nomber ni fam menciona riba e carta. Pero solamente adres y categoria di e edad.
Ken cu haya e carta di invitacion por participa den e estudio si nan ta den e categoria di edad menciona. Por ta cu bo persona ya a wordo infecta cu Covid-19. Asina mes, nos ta puntra pa participa na e estudio. E ta importante cu nos ta haya un grupo di participante cu ta representa nos poblacion.
Kico ta e meta di e estudio?
Proposito di e investigacion ta pa obtene informacion tocante propagacion di e coronavirus nobo den poblacion di Aruba. Na momento cu un persona ta infecta cu e virus, su sistema di inmunidad ta crea anticurpa pa combati e virus. E anticurpanan aki por wordo detecta den sanger di e persona. Esaki ta rekeri un muestra di sanger. DVG lo examina sanger di mas of menos 1.000 persona di diferente edad, cu ta biba na diferente parti di Aruba. E deteccion di anticurpa den sanger lo presenta informacion importante tocante e plamamento di e virus y posibel adkisicion di inmunidad di grupo.
Kico ta SARS-CoV-2 y COVID-19?
Den december 2019 a surgi un brote di un coronavirus nobo na China. E nomber di e virus aki ta SARS-CoV-2. E virus por causa e enfermedad COVID-19. Personanan infecta cu e virus frecuentemente ta sufri di keintura y problema respiratorio. Mayoria di pashent ta haya sintomanan leve, pero tin hende cu por bira gravemente enfermo.
Na Aruba, e prome dos pashentnan infecta cu e virus a wordo raporta 13 di maart 2020. Ainda hopi informacion/datos ta desconoci di e coronavirus nobo aki. Pa obtene mas informacion di e virus y e curso di e enfermedad, investigacion cientifico ta necesario. Entre otro, e forma di propagacion di e virus y adkisicion di inmunidad di grupo.
Kico mi mester hasi si mi tin sintomanan relaciona cu Covid-19?
Si bo tin sintomanan relaciona cu Covid-19 bo ta wordo puntra pa tuma contacto cu bo dokter di cas pa asina hasi un test (swab) pa haya sa si actualmente bo ta malo cu Covid-19. Si no ta logra tuma contacto cu dokter di cas, bo ta wordo pidi pa yama callcenter na 280 0101.
Kico ta spera di mi si mi participa?
Si bo persona ta participa, nos ta pidi bo pa yena un cuestionario y pa laga nos tuma un muestra di sanger.
Por completa e cuestionario digitalmente of via telefon.
• Ta yena e cuestionario digitalmente via e aplicacion Aruba Health App y ta dura mas o menos 10 minuut. Si esaki ta resulta dificil, un miembro di famia of conoci por duna asistencia.
• E otro opcion ta contesta e cuestionario via telefon. Un empleado di e callcenter lo duna asistencia. Esaki por dura mas o menos 30 minuut.
Si tin algun pregunta adicional tocante e investigacion por tuma contacto cu callcenter via number 280-0101 di DVG of por manda e pregunta via mail na callcenterdvg@gmail.com.
Si bo persona no kier participa na e investigacion mas, ta importante pa bo tuma contacto cu Departamento di Salud Publico (consulta Appendix A pa obtene informacion di contacto).
Posibel bentaha y desbentaha?
Bo participacion ta yuda pa amplia e conocemento di e coronavirus nobo y e malesa di COVID-19. Ta sumamente importante pa por tuma den consideracion tur e bentaha y e posibel desbentahanan prome cu bo tuma e decision pa participa. Un bentaha pa participa na e test aki ta cu bo lo haya sa si bo a yega di infecta cu SARS-CoV-2.
Bo lo ricibi resultado di e analisis di sanger denter di algun dia via e aplicacion digital Aruba Health App of via un yamada telefonico. Si resulta cu bo tin anticurpa den bo sanger ta indica cu bo a wordo infecta cu SARS-CoV-2. Te cu awor no ta conoci ki tipo di defensa anticurpa contra SARS-CoV-2 por crea.
Posibel desbentaha di participacion na e estudio aki ta:
-
E ta costa bo tempo
-
Dolor
-
Bo por sinti incomodo durante tumamento di sanger.
Kico ta e proceso di tuma sanger?
Ora di yena e encuesta, na final bo persona mes lo por scohe lugar, fecha y ora pa tuma sanger. Ora di tuma e muestra di sanger, 2 muestra lo wordo tuma for di ader parti paden di e elleboog. Por sinti dolor durante hincamento di e hangua. Aki nos ta papia di cantidad masha chikito di sanger y bo curpa lo no tin ningun molester di esaki.
Si bo no kier participa of kier stop cu e investigacion
Participacion na e investigacion ta voluntario. Si bo ta desea di no participa, no mester haci nada y por descarta e peticion. Si bo kier participa na e investigacion por pasa cu bo ta haya duda y kier stop por fabor tuma contacto cu nos na callcenter na 280 0101. Den e caso aki lo uza e informacion adkiri te cu momento cu bo dicidi di stop cu e investigacion. Si bo ta desea, e material acumula por wordo destrui. Si tin informacion nobo cu ta sali for di e investigacion aki e investigado lo informa bo di esaki.
Ki ora mi participacion den e estudio ta termina?
Bo participacion den e investigacion aki ta finalisa na momento cu:
-
Bo ta dicidi di stop
-
E investigado ta haya cu ta miho pa bo mes pa stop
-
Departamento di Salud Publico of e Hunta di Revision medico-etico dicidi cu ta finalisa e investigacion.
Uzo y wardamento di informacion personal y material biologico, con ta para cu esaki?
Pa e investigacion aki lo colecta informacion di bo persona. Aki nos ta papia di informacion manera bo number di telefon, adres, fecha di nacemento y informacion tocante bo estado di salud. Pa e estudio aki lo tuma muestra biologico di bo persona cu den e caso aki lo ta bo sanger. E coleccion, analisis y wardamento di bo informacion ta necesario pa por contesta e preguntanan di e investigacion aki y pa por publica e resultadonan di e investigacion.
Investigacion den futuro
Si no ta desea pa hasi esaki , bo persona por participa tambe solamente na e investigacion di COVID-19. E estudio aki su proposito ta pa investiga anticurpa contra covid-19 den sanger. Tambe nos lo puntra bo persona si nos por warda bo muestra di sanger pa por hasi mas investigacion den futuro. E motibo pa warda e muestra di sanger di bo persona ta pa por mira si tin anticurpa contra otro malesanan contagioso den futuro. Aki ta trata di malesanan contagioso cu ta wordo transmiti pa medio di pica di sangura(1) y otro malesanan contagioso(2) contra cua ta wordo vacuna den e programa di vacunacion. Bo persona por participa na e investigacion di COVID-19 sin cu tin mester duna permiso pa haci e investigacion riba otro malesanan contagioso.
-
Dengue, zika, chikungunya, gele koorts y malaria
-
Difterie, Kinkhoest, Tetanus, Polio, Bof, Mazelen, Rode Hond, Hepatitis B, Haemophilus influenzae type B, Pneumokokken, Humaan papillomavirus.
Pa cuanto tempo lo warda mi datonan
Si bo duna bo permiso, lo warda bo datonan y e muestra di bo material biologico pa un maximo di 10 aña despues cu a finalisa e investigacion y cu bo persona a duna permiso pa esaki den e formulario di consentimento.Bo persona por participa na e investigacion di COVID-19 sin cu tin mester duna permiso pa haci e investigacion riba otro malesanan contagioso. Den e caso aki bo muestra di sanger lo wordo destrui na final di e investigacion
Anula e permiso di consentimento?
Bo lo por cambia di decision pa consentimento di uzo di bo informacionan personal y sanger na tur momento. Esaki ta conta no solamente pa e investigacion pero tambe pa e coleccion y wardamento di bo informacion pa estudio den futuro. E informacion ta wordo uza te na e momento cu bo revoca bo consentimento. Lo destrui bo material biologico despues cu bo revoca bo consentimento. Si ya a ehecuta un of otro midimento cu bo material biologico te na e momento cu bo a revoca permiso, e informacion aki si lo wordo uza.
Pa revoca e permiso di consentimento por tuma contacto cu e callcenter di DVG.
Tin un seguro pa personanan cu ta participa?
Bo persona no ta core risico ora di participa na e estudio, pesey DVG no mester cera un seguro pa e estudio aki. LabHOH ta segura bou di Medirisk.
Lo tin compensacion pa participacion?
Lo no tin ningun compensacion pa participacion na e investigacion aki. Lo bo haya sa si a encontra anticurpa contra SARS-CoV-2.
Esaki ta nifica cu bo a wordo infecta cu SARS-CoV-2.
Mi tin pregunta. Ken mi lo por contact?
Si bo tin cualkier pregunta bo por tuma contacto cu callcenter di DVG na 280 0101. Pa
Pa informacion independiente tocante participacion na e investigacion aki por tuma contacto cu bo dokter di cas. E dokter di cas ta independiente di e investigacion y pues no ta involucra den e investigacion.
Linea directo Directie Volksgezondheid
Tel: +297 5224200
Email:
directie@despa.gov.aw
Dialuna te cu diabierna di 8:00 pa 16:00. (no riba dianan di fiesta)
Menciona cu bo ta participa na e estudio di seroprevalencia.
Callcenter
Tel: +297 2800101
Email:
callcenterdvg@gmail.com
Dialuna te cu diabierna di 8:00 pa 16:00.
Menciona cu bo ta participa na e estudio di seroprevalencia.
E estudio aki a wordo aproba pa medico-etico?
Hunta di Revision medico-etico na Aruba a aproba e investigacion.
Mi a haya e carta di invitacion, pero aki no ta biba un persona den e categoria di edad menciona.
Si bo persona a ricibi e carta di invitacion na cas pero no tin un persona ta biba na e adres cu ta cay den e categoria di e edad menciona, ta wordo puntra pa tuma contacto cu callcenter 280 0101.
Con ta para cu mi privacidad?
Durante e estudio, informacion personal lo wordo colecta. E informacion aki lo wordo considera confidencial. For di rapport y publicacion di e investigacion lo no por saca afo cu e informacionnan personal ta di bo. Prome cu tuma cualkier muestra biologico di bo persona nos lo pidi bo permiso. E unico personanan cu lo tin un bista riba bo informacion personal relaciona cu e investigacion aki ta personal di LabHOH FSLMA (Fundacion Servicio Medico Laboratorio Aruba) y DVG relaciona cu e investigacion.


c: text/html

text:
Rotaract Club of Aruba a inaugura diasabra 27 juni 2020 e hunta di directiva pa aña 2020-2021
E momento importante aki a tuma lugar den presencia di miembronan, coach di e club, Rotarionan, Interactors y famia. Rotaract ta un organisacion internacional pa hobennan cu ta promove liderazgo, con pa ta un ciudadano responsabel, curasha standard halto di etico den negoshi y promove pas na mundo. Tin alrededor di 165 mil miembro cu ta forma parti di 7 mil club den 151 pais rond mundo trahando hunto pa “make things happen.” Rotaract Club of Aruba a wordo crea dia 1 di december 1991 y por conta awe cu 31 miembro activo cu ta bini hunto pa crea un impacto positivo den nos comunidad. Ora COVID-19 a toca, e la afecta y conecta nos den un manera nunca antes. E club mester a siña adapta na un situacion nobo pa asina yega na yena e necesidad nobo den comunidad, mirando cuanto ja caba a sufri durante e pandemia. Rotaract Club of Aruba ta contento pa por yuda alivia esaki un tiki durante e temponan aki. E club kier felicita president saliente, Diantha Boekhouwer, pa un aña sobresaliente unda e tabata un lider ehemplar y pa inspira e club pa pensa kico e comunidad di Aruba mas mester y bira e necidad den accion. Na mes momento, e club ta contento pa anuncia e presidente nobo pa aña 2020- 2021, Tiana de l’ Isle. Tiana ta reconoce e retonan unico cu e aña aki ta trece cune. E ta opta pa mira e retonan aki como oportunidad pa ta creativo y inovativo p’asina por impacto positivo y duradero den nos comunidad. E tema di Rotaract Club of Aruba pa e aña 2020- 2021 ta “Hand in Hand”. E tema aki ta vital y ta tuma un nificacion nobo den e situacion presente. E ta representa e objecto general pa colabora y uni a pesar cu nos diferencianan, p’asina logra nos obheto comun: pa trece caombio positivo, un individual cada bes. Presidente Tiana ta orguyoso pa presenta e otro miembronan cu ta forma hunto cune e hunta di directive di Rotaract Club of Aruba pa aña 2020-2021: Mr. Björn Vrolijk – Vice President Miss. Melitza Koolman – Secretary Miss. Charelle Felix – Treasurer Miss. Roslaine Everon – Director of Community Service Miss. Katinka van der Putten – Director of Club Service & Professional Development Miss. Illana Hoffer– Director of PR & International Service Mrs. Diantha Boekhouwer– Immediate Past President Fundeshi di Rotaract ta “service above self” y bini hunto pa por logra cosnan great. Rotaract Club of Aruba ta ansioso pa sigui cu e espirito aki den e aña nobo.

robotstxt: allowed

filter: keep


text:
News
Charla Anti-doping
Delegacion di Aruba pa Rosario2019 a haja mas informacion
Comision Anti-doping a tene un charla di informacion pa e delegacion di Rosario 2019
Diamars anochi e Comision Anti-Doping a tene un anochi di informacion pa e delgacion di Aruba cu lo ta biahando proximamente pa e Weganan Sur Americano di Playa Rosario 2019.
Presidente di e Comision Anti Doping, Sr. Patrick Werleman a habri e anochi, elaborando riba e topico doping, kiko tur lo mester hasi y tene cuenta cune. Tambe a splica riba e diferente instancianan y nan trabou relaciona cu “anti-doping” den e deporte mundial manera WADA, RADO y CAD Comicion Nacional Anti Doping. Aki mas cu claro e presenta e “prohibited list” di World Anti-Doping Agency(WADA)
Representante Elimay Bello a elabora specificamente riba e dopahe, substancianan prohibi y e lista di WADA. Tambe e la mustra riba e consecuencianan cu dopahe lo por trece cune pa cada deportista. Esaki lo trece sancionan severo ora un atleta wordo gara ta usa dopahe. Un mancha completo pa e atleta, su deporte y su pais cu e ta representa. Dr. Ricardo Vargas a splica di Therapeutic Use Exemption(TUE).
Un otro topico interesante sin duda tabata e Whereabouts cu ta un aspect obligatorio cu tur atleta mester tene nan mes na dje, e ta un obligacion pa mantene tur cos actualisa.
Doping Control Officer, O’neil Romero a elabora riba e control di dopahe y a splica con e proceso di dopahe ta tuma lugar ora controla esaki. A duna un demostracion con un doping controle lo mester tuma lugar.
Na final Patrick Werleman a duna informacion di e link nan importante pa e atletanan haya sa mas riba e topico anti doping.


text:
En conexion cu Dia Internacional di Hende Muher e aña aki e tema ta ‘Muhernan lider: Pa un futuro igual den un mundo di Covid- 19’ nos ta celebra e esfuersonan realisa dor di hende muhe rond di mundo den crea un futuro mas igual y recuperacion di e pandemia di Covid-19, na mes un momento resalta e deficiencianan cu ainda ta existi.
Declaracion di Bejing
Na 1995 e ‘Declaracion di Beijing y Plataforma di Accion’pa logra igualdad di genero a wordo adopta door di 189 miembro di estado durante un reunion na China. Awe 26 aña despues e documento aki ta sigui fungi como guia pa e lucha contra limitacionnan y obstaculonan pa empoderamento di hende muhe rond di mundo.
Un di e delaracion realisa ta cu ta convenci cuempoderamento di hende muhe y nan participacion completo riba e base di igualdad den tur esfera di sociedad incluyendo participacion den proceso di toma di decision y acceso na poder ta fundamental pa logra igualdad, desaroyo y paz. Alcansa e meta di participacion igual di hende muhe y hende homber den toma di decision, lo provee un balansa cu ta refleha e composicion di e sociedad y ta necesario pa fortalese democracia y promove su funcion adecua.
Liderazgo y participacion di hende muhe den politica rond mundo
N’e momentnan aki solamente 14 pais a logra 50% of mas di hende muher Minister den gabinete y 4 pais so a logra 50% of mas di hende muhe den Parlamento. Den latino America, Caribe, Europa y Norte America hende muher tin mas di 30% di asiento den Parlamento. Den Norte di Africa, Este di Asia y Oceania hende muher tin menos di 17% di asiento den Parlamento.
E representacion di hende muher mas abou ta den Islanan di Pacifico di 6 % y 3 pais cu no tin representacion di hende muher mes.
Tin varios pais rond mundo cu mester a aplica Temporary Special Measures un tipo di fast-track “Elecotral Qoutas” pa aumenta representacion di hende muher den politica por ehempel: reserva di asiento den Parlamento; leynan pa garantisa un proporcion minimo di hende muher riba lista politico; promesa di partido politico entre otro.
Mundialmente e persistencia di discriminacion, prehuicio di genero, amenasa di violencia, acoso y intimidacion ta contribui na baho nivel di participacion politico di hende muher. Accionnan cu por wordo realisa pa contra aresta esaki ta pa atende cu e prehuicionan di genero y apoya e participacion politico di hende muher atrabes di iniciativanan pa crea capacitacion/scholing pa sostene participacion di hende muher den politica, promove “networking” pa hende muher politico y brinda training pa partido politiconan entre otro.
Aruba
Aunke hende muher na Aruba a haya e derecho di voto na 1948 y ta representa mas di e mitad di voto electoral ainda hende muher aki na Aruba no a logra un representacion igual den politica.
Si nos tira un bista riba e ultimo eleccion a participa 140 candidato politico di cual 41 tabata hende muher. Durante e eleccion aki tabata tin 70,749 persona cu derecho di voto, 33,941 tabata hende homber y 36,808 tabata hende muher. 59,430 persona a haci uso di nan derecho di voto, di cual 58,679 tabata voto valido di e total aki 14,338 voto tabata pa candidatonan femenino.


text:
Ghyslaine Monta ta presentá su promé eksposishon.
E artista di 28 aña, nasé na Kòrsòw pero desendiente di Rincon, a imigrá na Boneiru 3 año pasá. Via e programa di TOP Trainee el a kuminsá su karera na Kámara di Komèrsio.
‘For di grupo 8 na skol básiko, mi a kuminsá pinta. Na Hulanda mi a tuma tempu pa profundisá mi mes den e arte aki. Mi a siña mi mes diferente téknika.’ E akademia di arte na Hulanda a rechasá e aplikashon di Monte. ‘Nan no tabata impreshoná ku mi portofolio. Na promé instante esaki a hasí mi hopi insigur. Pero mi a sigui riba forsa propio i awe atá mi aki. Arte ta hasí mi liber. Eksperensia personal kombiná ku loke mi ta sinti, ta mi inspirashon’, segun Monte.
Mayoría di su kuadronan ta trese rekuerdo di un temporada den su bida.
‘ E tapeit hel’ ta kòrdá mi riba kultura, e palu di Kibrahacha i hunga ku téknika nobo. Pa mi parti esaki ta mi kurá. E ‘muhé drumí’ ta representá un periodo den mi bida: mi tabata sintí mi mi so i insigur. Na un momento asina mi tin e tendensia di drumi den forma di un feto.
Pòrtrèt proprio
Esaki si a tuma hopi tempu. Mi kanvas a kibra, pero i no ker a perde e arte aki. Na momentu ku mi a disidí di usa kòrant komo solushon, mi a tuma nota di diferente palabra manera durare, naturalesa, opinion, brasa i lambe ‘back in business’. Simbólikamente mi tabata ‘drechando’ mi mes. Riba e kuadro aki mi ta sunú, pero no eksponé. Ta meskos ku mi hasi mi mes vulnerabel. E koló blanku den e kabes ta representá pas mental. E koló kla den area di kurason ta e amor ku mi tin pa arte.
Mi meta ta pa di inspirá un i tur pa ekspresá nan kreatividat.
E ta invitá tur hende pa pasa mira su obranan i tambe mir’é trahando riba esakinan. Su studio ta habrí di 1 pa 7 di ougùstùs na Kaya Julio Abraham 10.


text:
E meta ta pa yega mas cerca posibel di comunidad y brinda e oportunidad pa busca e vacuna di COVID-19 mas cerca di cas,
For di 9'or di mainta te cu 4'or di atardi ‘non stop’ tur persona di 12 aña of mas bibando na Aruba cu ainda no a logra vacuna contra COVID-19, por haci esaki door di yega IMSAN cu nan carnet di AZV of nan AZV digital y vacuna.
Corda cu mucha bou di 18 aña mester presenta cu un mayor na momento di vacuna.
Esnan cu tambe por vacuna ta:
- Studiantenan Arubiano cu vakantie na Aruba of cu stage opdracht;
- inmigrante bibando mas cu 6 luna na Aruba cu of sin permiso;
- ciudadano cu paspoort Hulandes bibando/trahando mas cu 1 luna na Aruba.
No perde e ocasion aki pa bin busca bo vacuna contra COVID-19.
Riba e dia aki lo tin vacuna di Pfizer y tambe Johnson & Johnson pa comunidad por scoge cua e ta desea. Ta importante si pa informa cu no por duna Johnson & Johnson na mucha bou di 18 aña y tampoco na hende muher na estado.
IMSAN y DVG ta invita tur ciudadano cu ainda no a logra vacuna pa probecha y yega diasabra awo dia 25 di september na IMSAN, San Nicolas y busca bo vacuna pa bo tambe ta proteha y
alabes contribui na meta pa reduci e cantidad di casonan di COVID y yuda nos pais recupera.
Corda cu vacuna no ta solamente un acto di solidaridad y responsabilidad conhunto caminda niun hende por keda atras; pero mas tanto, vacuna ta un acto di amor pa bo mes, bo famia y bo pais!
Por fabor, no duda mas!


text:
Buenos Aires 2018News
Patrick y Nick ta perde di e duo Frances
Pa Patrick e torneo a yega su final
Patrick Sydow y Nick Hardt ta perde di e duo Frances, Gaston/Tabur
Despues di a gana nan prome wega den forma convincente e duo di Aruba/Republica Dominicana, Sydow y Gaston mester a enfrenta e fuerte dobbel di Francia, Gaston y Tabur cu porcierto ta rank halto den e top mundial hubenil. Mester bisa cu apesar cu Sydow y Hardt a mustra un bon nivel di wega den e kwadt final aki , e Francesnan tabata simplemente superior den nan wega hunga.
Patrick y Nick a perde den dos set cu e scorenan di 6 – 2 y 6 – 2. Pa Patrick Sydow e torneo a yega su final unda e por mira tras di un bon prestacion den e Youth Olympic Games 2018.


text:
ORANJESTAD, Aruba: Den Parlamento a aproba un ley cu lo beneficia salubridad publico di Aruba. Esaki ta un ley cu Minister di Salud, Dr. Alex Schwengle a sostene y riba esaki Director di Departamento di Salubridad Publico, Jerry Staring a indica cu e ley aki tin di haber cu ponemento di etiketanan riba e productonan cu ta bendi na supermercado na e comunidad di Aruba. Den e caso aki Directie Volksgezondsheid (DVG) tin un rol masha grandi pa proteha e consumidor contra malesa of otro problemanan cu por surgi pa via di productonan cu a caduca, cu no ta saludabel of cu no ta locual e hende ta kere cu e ta.
Jerry Staring a agrega cu tin un departamento di higiena cu tin personanan cu ta realisa e trabou di controla cu ta pasa bishita e supermercadonan, pero hopi biaha ta dificil pa haci e control ora cu nan no por lesa e “label” of nan no por wak kico ta e ingredientenan den e producto. Diaranson a dal un prome paso pa combati e problema ey y yuda DVG pa haci e trabou mas miho pa proteha e pueblo di Aruba contra problemanan di salud, Jerry Staring a manifesta. El a sigui bisa cu hopi biaha ta traha “reactief” na momento cu un persona ta bira malo. Ta bay controla e producto ora cu tin reclamo of sospecho di un producto. Pa medio di e etiketa por haya un herment na e pueblo mes pa ora di cumpra e producto caba pa wak kico tur ta paden den locual cu nan ta cumprando.
Di un banda tin cu controla e calidad di e producto, pero di otro banda tambe tin cu yuda e pueblo pa ta consciente di locual nan ta cumpra y consumi. “Como DVG nos ta hopi contento cu nos ta haya e sosten di Parlamentario Sr. Sneek, ken a yuda nos cu varios iniciativa di ley cu ta toca salubridad publico. Nos tin e ley pa cu humamento y esaki tambe ta un ley cu ta duna nos un herment fuerte den uitvoering di nos tareanan. Masha danki na tur esunnan di Parlamento cu a para banda di DVG pa yega nos metanan”, e director di Directie Volksgezondheid a expresa.
Banda di esaki, Parlamentario Marlon Sneek a bisa cu esaki ta un preocupacion cu tabata reina den comunidad. E ley aki a nace door di e preocupacionnan cu por tende ora di bishita e diferente barionan rond di Aruba. Marlon Sneek a indica cu e preocupacion a aumenta ora cu nan a bira cu na Corsou hopi luga a wordo cera door di e hecho cu nan tabata tin hopi producto cu a vence. Esey a pone cu na Aruba a tuma e iniciativa pa bay traha e ley aki.
Na Aruba no tin leynan pa coregi e fayo aki. Cu e ley aki lo por duna sancion, confisca e producto y garantisa pa e pueblo ta esun beneficia, Sneek a subraya. E Parlamentario a agrega cu no mag di “scratch” nada for di e producto, ni di e boter of bleki. Pueblo mester por lesa kico e ta cumprando.
Tin biaha den freezer tin pakinan di carni sin ningun informacion. Awo e paki mester bisa ki dia el a wordo empaketa y ki dia ta supone di vence, a agrega.
Marlon Sneek a sigui bisa cu un otro ley cu a pasa ta e ley di inspeccion. E aña aki a cuminsa recluta e personal cu lo mester haci un miho control. “Cu un control asina bo por yega mas cerca di kico por ta un di e problemanan”. Finalmente, e parlamentario a subraya cu esaki ta un ley pa e pueblo y na bienestar di salubridad publico.


text:
Preguntanan hasí frekuentemente pa organisashon.
Kon mi por log in?
Klek riba log in pa drenta den bo account.
Bo no tin un account? Traha un profil promé.
Kon mi registrá un proyekto?
Klek riba añadí un proyekto den e supmenú bou di nòmber di bo organisashon/ nòmber di profil.
Sigui e stapnan den e formulario
Skirbi na deskripshon di bo proyekto e lokual bo ta bai hasi mas detayá posibel
Na informashon adishonal tin espasio pa bo indiká kiko bo ke pa bo boluntarionan bini kuné for di kas i òf ki nesesidat bo tin pa ku un fishi. Por ehèmpel: sunblock, pèchi, karson largu ect. Bo por indiká tambe ku bo mester di hende di fishi manera un karpinté, un mètsla ect.
Na momento ku bo ta bai inskribí bo proyekto ta bon pa bo tin e siguiente datonan na man:
- Nòmber di bo proyekto
- Ki dia òf dianan e proyekto lo tuma lugá
- Orario ku e proyekto ta start (atenshon: e proyekto no mag dura mas di 6 ora)
- Kon bo ta bai ehekutá e proyekto?
- Kuantu boluntario bo mester? Inkluyendo esnan den bo organisashon
Kon mi por sa ku mi proyekto a wòrdu registrá?
Klek riba Mi Proyekto den e supmenú ku ta bou di nòmber di bo organisashon/ nòmber di profil. Si e proyekto a wòrdu registrá, lo mira esaki den bo resúmen.
Check bo email pa e email di konfirmashon (atenshon: check bo spambox)
Kon e resúmen di mi proyekto ta mustra?
Riba e página di boluntario i di organisashon bo ta mira un resúmen di e proyektonan
Klek riba mustra proyekto
Filtra riba fecha i bo proyekto lo sali ariba. (Atenshon: E manera aki por, solamente na e momento ku bo a kaba di registrá bo proyekto)
Unda mi por mira e progreso pa ku mi proyekto?
Klek riba Mi Proyekto den e supmenú ku ta bou di nòmber di bo organisashon/ nòmber di profil
Aki nan bo por mira e resúmen di bo proyekto(nan) i kuantu boluntario a inskribí
Klek riba e proyekto deseá pa haña mas informashon
Kon mi por kopia mi proyekto pa un otro dia?
Ora bo klek riba Mi Proyekto, bo ta mira na e proyekto registrá: Kopia.
Klek riba esaki i kopia e proyekto
Mi a registrá un proyekto kaba pero mi ker hasi e mes un proyekto aki riba un otro dia, kon mi por hasi esaki?
Klek riba Mi Proyekto den e supmenú ku ta bou di nòmber di bo organisashon/ nòmber di profil
Bou di e potrèt di bo proyekto bo ta mira: “kopia e proyekto pa otro dia”
Yena e dia i e orarionan
Klek riba siguiente
Kontrolá tur bo datonan
Klek pa registrá bo proyekto
Kon mi por yena/ registrá mi aporte finansiero?
Klik riba (añadí) Aporte Finansiero den e supmenú ku ta bou di nòmber di bo organisashon/ nòmber di profil
Sigui e stapnan den e formulario (atenshon: pa hasi esaki bo mester a registrá un proyekto)
Ora bo ta bai yena bo aporte finansiero ta bon pa tin e siguiente datonan na man:
- Ki tipo di material bo ta bai uza?
- Kuantu material i kiko esakinan ta kosta?
- Tep: Pidi diferente oferta pa bo por kompará preis.
- Sa kiko bo por kumpra i kiko no, ku sèn di e aporte finansiero: check e toolkit
- Datonan di bo banko inkluyendo: e nòmber eksakto di bo banko, adrès ku banko tin registrá di bo organisashon i e number di kuenta di bo organisashon. Tene na kuenta ku no ta depositá sèn riba kuenta persona!
Mi a lubidá mi palabra klave (password), kiko awor?
Klek riba log in pa log in
Pa kontinuá klek riba: Lubidá palabra klave?
Yena bo emailadres, klek ku bo no ta un robòt i klik riba: email link pa log in outomátikamente.
Bai den bo inbox di bo mail i klik riba e link pa haña akseso na bo account
Bo ta wòrdu di log in outomátikamente den bo account
Klek riba palabra klave den e supmenú ku ta bou di nòmber di bo organisashon/ nòmber di profil
Bo no mester yena nada na bo palabra klave aktual
Traha un palabra klave nobo i yenele na palabra klave i konfirmá esaki
Klek riba warda datonan
Tep: skirbi bo palabra klave un kaminda ku bo por haña fásil bek
Kon mi por kambia mi palabra klave?
Tin 2 manera pa kambia bo palabra klave.
Sigui e stapnan ariba menshoná si bo a lubidá bo palabra klave. Bo sa palabra klave i bo ker kambiele pa un nobo? Sigui e stapnan aki:
Klek riba palabra klave den e supmenú ku ta bou di nòmber di bo organisashon/ nòmber di profil
Yena e palabra klave ku bo tin aktualmente
Yena e palabra klave nobo na palabra klave i konfirmá esaki
Klek riba warda datonan


text:
ORANJESTAD – Departamento di Asuntonan Economico, Comercio y Industria conhuntamente cu Centraal Bureau voor de Statistiek ta trahando hunto cu autoridadnan Mericano pa keda mantene e mercado Mericano habri pa exportacion di pisca y productonan di lama for di Aruba.
P’esey ta pidi tur compania cu ta exporta of, kier bay exporta den futuro, pisca y/of otro productonan di lama pa e mercado Mericano pa manda un mail pa Departamento di Asuntonan Economico, Comercio y Industria y dirigi esaki na e directora Maria Dijkhoff-Pita na info@deaci.aw cu informacion di contacto di e compania, no mas laat cu 15 di october 2021.
Pronto Merca lo ta manehando importacion di pisca y productonan di lama den su mercado a base di un lista di exportadornan autorisa cu autoridadnan Mericano lo uza. Ta importante pa companianan na Aruba cu ta exporta of kier bay exporta e productonan aki den futuro ta riba e lista cu Merca lo ta uzando. Departamento di Asuntonan Economico, Comercio y Industria kier yuda exportadornan cu esaki. Conhuntamente cu CBS, e Departamento di Asuntonan Economico tin acceso na e database di NOAA Fisheries, cu ta e oficina Americano di asuntonan internacional pa inspeccion di productonan di lama, pa registra companianan di Aruba. P’esey ta pidi tur compania cu ta exporta of kier bay exporta pisca y/of productonan di lama, pa tuma contacto pa medio di info@deaci.aw, no mas laat cu diabierna 15 di october 2021.
Merca recientemente a pasa e Marine Mammal Protection Act (MMPA) pa proteha mamifero marino, manera p.e. delfin. E obhetivo di e ley aki ta pa controla cu e proceso di piscamento of colecta otro productonan di lama pa e productonan cu ta drenta mercado Mericano, no a resulta den captura incidental di e mamiferonan marino. Asina NOAA ta mantene den nan database, un lista di tur exportador pa asina, si ta necesario, por haci mas pregunta pa controla cu e captura incidental ta mas minimo posibel. Si companianan no ta riba e lista aki, no por exporta pisca ni productonan di lama pa Merca.
Si tin mas pregunta of kier mas informacion riba e ley Mericano aki, por tuma contacto libremente cu Zulema Erasmus di Departamento di Asuntonan Economico, Comercio y Industria na z.erasmus@deaci.aw of 5212419.


text:
Fundacion Lotto pa Deporte (Lotto)
Historia di Fundacion Lotto pa Deporte
Fundacion Lotto pa Deporte a ser funda na 1982 cu e meta pa haya fondo pa deporte, educacion fisico y cultura. A dura sin embargo dos aña prome cu e fundacion por a cuminsa opera. Te na 1984 e fundacion a cuminsa cu benta di un producto di Lotto cu a haya e nomber “Lotto pa Deporte”. Den añanan 90 a añadi un di dos producto, asina yama raspaito. Na 1996 e Fundacion a haya un director nobo cu tabata tin como trabou principal pa automatisa e bendemento di Lotto. Prome tabata haci tur cos manualmente. Despues di negocia pa varios aña, a introduci e sistema on-line den luna di october di 1996. Durante di e añanan a introduci e productonan Catochi, Wega di number Korsou, Big 4, Lotto di Dia, Mini mega (Mega Plus), Lotto 5, Zodiac, Raspa y Facilito. Awendia e Fundacion ta bende nuebe producto. Den futuro e fundacion tambe lo introduci un producto di Bingo on-line pa e poblacion local. E fundacion cu a cuminsa cu 50 punto di benta awendia tin 195 punto di benta.
E organisacion
Fundacion Lotto pa Deporte ta un fundacion cu ta resorta bou di e Ministerio di Salud Publico y Deporte. E fundacion tin un directiva apunta door di Gobierno. E directiva ta supervisa e implementacion di e maneho di e fundacion y e director ta ehecuta e maneho.
E constelacion
Fundacion Lotto pa Deporte tin un oficina cu ta traha bou di responsabilidad di un directiva nombra pa ministro di Salud Publico y Deporte y pa ministro di Finanzas.
E meta di e fundacion
E meta di e Ley di Loteria Arubano ta pa duna apoyo financiero na deporte, practicanan fisico y cultura. Pa por realisa un otorgamento balancea di e fondonan na e organisacionnan deportivo, e Minister a asigna un Sport Subsidie Commissie (Comision di Subsidio pa Deporte) cu ta encarga pa inventarisa y controla tur subsidio pa deporte.
Subsidio
Desde october 1996 te cu december 2006 e fundacion a entrega mas cu 125 miyon na premio y mas cu 25 miyon a ser poni disponibel pa deporte y cultura. E fundacion a haci inversion grandi den proyectonan importante pa e pueblo di Aruba, principalmente e Parke Curason Jaburibari, Centro Deportivo Frans Figaroa, Stadion Guillermo Prospero Trinidad, Centro di Bario Jara, Centro di Bario Simeon Antonio pa no papia mes di tur e competencianan deportivo y materialnan deportivo.


text:
Si bo ta biahando durante october vakantie, corda riba bo aseguro di biahe di Boogaard!
Oranjestad: E oficina di Boogaard Assurantien situa na Paardenbaaistraat 8 (Oranjestad) lo ta habri Diasabra 30 di September for di 9or di mainta te cu 1or di merdia. Esaki ta un servicio extra cu Boogaard ta brinda su clientela, specialmente pa e cliente nan cu ta biahando durante october vakantie y mester regla un aseguro di biahe ainda. Naturalmente tambe si un cliente tin mester di conseho riba un otro tipo aseguro, ta desea di haci un cambio riba un polisa existente, pasa pa servicio di cahera, servicio di claim, cumpra un aseguro nobo of un otro servcio cu Boogaard ta brinda, e cliente ta cordialmente bon bini.
E colega nan servicial y amabel di Boogaard ta desea un y tur un feliz fin di siman y ta conta riba bo bishita. Pa cualkier pregunta por tuma contacto na 5288888.
Sinti bo bon, sinti bo trankil cu Boogaard!


text:
SPICH DI MINISTER KOEIMAN NA OKASHON DI SELEBRASHON 3 AÑA UNSEBAKO 21 YUNI 2017
SPICH DI MINISTER KOEIMAN NA OKASHON DI SELEBRASHON 3 AÑA UNSEBAKO 21 YUNI 2017
===================================================
Direktiva di UNSEBAKO i sentronan di bario, invitadonan, damas i kabayeros, bonochi.
Pa mi ta un gran honor pa por dirihí algun palabra na bosnan na okashon di selebrashon di 3 aña di eksistensha di UNSEBAKO. Mi ta hopi kontentu ku 3 aña pasá un gran mayor”ia di sentronan di bario a haña otro den un union di sentronan di bario.
Mi ta felisitá UNSEBAKO di kurason pa e echo aki i ta gradisí UNSEBAKO pa tur e trabounan desplegá tur e 3 añanan aki den representashon di sentronan di bario .
Pa ami komo Minister di Desaroyo Sosial, Bienestar i Labor pero tambe pa nos komo gobièrnu ku a kaba di sinta, no tin ningun duda ku desaroyo di bario ta hopi importante pa desaroyo di nos komunidat.
Pasobra:
Ta den bario nos ta lanta, keda eduká i desaroyá siertu balor i normanan básiko komo suidadano.
Bario huntu ku núkleo di famía i skol ta institushonnan importante di edukashon: nan ta kargadó di balor i normanan di komunidat.
Bario pues ta e area di bienestar pa su habitantenan i ta atrabes di bario ta yuda fortifiká e sentido di kombibensha , komo parti di komunidat di Kòrsou.
E importansia aki di bario a keda formulá asina aki den nos Akuerdo di Gobernashon: “Bario ta bira e instrumento prinsipal pa desaroyo di komunidat i komo tal lo sòru pa e kondishonnan pa realisá un maneho di desaroyo integral i duradero pa bario”.
Ku esaki pues nos ta komprometé nos mes pa duna un empuhe fuerte pa awor sí nos komunidat avansá, tantu riba tereno sosial, ekonómiko, komo kultural. Pa e hende sinti su mes inkluí enbes di ekskluí for di e benefisionan ku su komunidat ta brinda.
I ora nos papia di e kondishonnan nos ke men tambe sòru pa e organisashonnan ku ta traha pa desaroyo di e hendenan den bario ta di tal forma ekipá ku nan por kumpli debidamente ku
nan trabou.
Komo tal ta obligashon di gobièrnu pa desaroyá un maneho integral pa desaroyo di bario, den koperashon estrecho I involvimentu di tur organisashon i sentronan di bario.
Kiko esaki ta nifiká konkretamente?
Ami lo bini ku un maneho pa desaroyo integral di bario kaminda gobiérnu tin un ròl di fasilitadó, entre otro pa finansas i sosten profeshonal. Pa barionan por disponé di e fondonan i personal nesesario pa e trabounan por tuma lugá.
Konsiderando e funshonnan importante ku sentronan di bario tin pa desaroyo di barionan lo mi krea kondishonnan pa sentronan di bario por funshoná mihó den kuadro di interkambio di informashon, formashon sosial-kultural i deportivo i tambe distraishon sano.
Aparte di esaki lo mi pone prioridat riba:
Drechamentu di tur zona ku ta konsistí di barionan ku a surgi sin planifikashon adekua i ku pa e motibu ey no ta disponé di fasilidatnan mínimo ku ta nesesario pa un bon funshonamentu di bario.
Drechamentu di infrastruktura di barionan, tambe den kuadro di drecha kalidat di bida di nos pueblo.
Desaroyo di un plan di urgensia pa atendé ku situashon di deterioro sosial di barionan.
Atendementu ku kriminalidat den bario ku emfasis riba programanan di prevenshon.
Promové empleo , e.p. pa hubentut den barionan.
Nos lo krea fasilidatnan pa voluntarionan por hasi nan trabounan di bario, entre otro kreando un fondo pa yega na un forma di kompensashon mínimo pa gastunan inevitabel ku boluntarionan mester hasi pa kumpli ku nan tareanan.
Tambe nos mester stimulá serka habitantenan di bario e sentido di responsabilidat sosial: den e kuadro aki inbolbí habitantenan i organisashonnan di bario den e proseso di toma di desishon pa asuntunan ku ta toka nan.
Damas i kabayeros,
Mi ta konvensí ku trahando komo Minister riba tur e puntonan menshoná aki riba nos por duna un aporte fuerte na kontenido di nos akuerdo di gobernashon ku ta enfoká riba enseñansa, formashon i kombatimentu di pobresa.
Nos no por sigui tolerá mas deterioro sosial di nos pueblo, en partikular den barionan, mas famíanan ku ta desfunshoná, demasiado hende ku entrada i nivel di edukashon abou, desempleo grandi bou di hoben, mas oumentu di kriminalidat bou di hoben, demasiado mama hoben soltera den nos barionan.
Pa nos trabou riba e tereno aki tin eksito ta imperativo pa den nos maneho pa desaroyo di bario pone hopi enfasís riba
empoderamentu di e organisashonnan ku dia aden dia afo ta hasiendo e trabou, tin biaha bou di kondishonnan hopi difisil.
Den e kuadro aki lo mi bini riba termino korto den koperashon ku UNSEBAKO i demas organisashonnan di bario, ku diferente proposishon pa fasilitá e trabou di tur organisashon di bario pa asina nos logra algun “quick wins”ku hopi bario pa basta dia ta anhelando p’e.
Damas i kabayeros,
Pa finalisá mi ke bolbe ripití mi kompromiso pa bini ku un maneho pa desaroyo di bario ku involvimentu di tur organisashon di bario, en partikular sentronan di bario I nan representashon UNSEBAKO ku awe a kukmpli 3 aña di eksistensia.
Nos no por desaroyá Kòrsou sin desaroyá barionan. “It takes a village to raise a child”
DANKI PA BOSO ATENSHON.


text:
Aun no tin indikashon ki dia lo lansa e sistema di sertifikado digital pa Covid-19 na Kòrsou.
PUNDA- E sertifikado digital di Covid-19 aun no a lansa na Kòrsou. Segun publikashon anterior, minister di salubridat a informá ku esaki lo keda implementá na Kòrsou sèptèmber 2021.
Algun siman pasá nos a informá ku minister di salubridat, Dorothy Pietersz-Janga, a duna di konosé ku e asina yamá Corona-app i sertifikádo digital di Covid-19 lo lansa na Kòrsou.
Minister Pietersz-Janga a informá ku pa di 15 sèptèmber e sertifikado digital lo mester lansa pa medio di un “soft launch” i pa fin di sèptèmber e asina yamá “health app” lo ta mester a subi merkado. Sinembargo, aun no tin ningun indikashon si lo implementá e sistema digital ainda i ki dia esaki lo ta.
Mirando desaroyonan di e sertifikado digital na otro islanan den reino Hulandes, por konkluí ku Kòrsou ta kana atras pa ku esaki. Manera ya nos a bin ta informá, hermana islanan Aruba i Sint Maarten ya a implementá e sertifikado digital di Covid-19 yamá DCC. E sertifikado digital ta duna informashon si un persona a bakuná kontra Covid-19, ta duna resultado di tèst negativo pa Covid-19 i tambe e ta fungi komo un sertifikado di prueba di rekuperashon despues di infekshon.
Paisnan Oropeo a sera un akuerdo pa por tin un sistema general ku tur pais den Oropa por verifiká status di bakunashon i pa veriguá tèstnan ku a keda hasí promé ku buelo pa por drenta un pais. E sistema aki a keda desaroyá den i yamá Sertifikado Digital di Corona pa paisnan Oropeo (EU DCC).
Komo ku Hulanda ta forma parti di Union Oropeo, e islanan den Reino tambe a haña e oportunidat pa forma parti di e sistema aki. E sertifikado digital (DCC) ta fasilitá biahamentu entre e paisnan ku ta forma parti di Union Oropeo.


text:
Refereenan di Arubaanse Voetbal Bond (AVB) a reuni cu e club di SV Riverplate, pa un charla na e club cu splicacion di e reglanan di futbol. E charla ta pa conscientisa y informa teamnan di e reglanan di wega, asina Oslin “Oshi” Kock, Head of Referee, a expresa. Tin hopi team cu no conoce e reglanan mucho bon. Desde aña pasa AVB y e refereenan a cuminsa cu e programa aki, pa conscientisa e teamnan.
Den e ultimo dos añanan a adapta reglanan di futbol. Tin hopi team no sa di e cambionan di regla. Tin biaha ta haya nan cu durante wega ta critica of ta grita pa algo, caminda sin sa cu e reglanan a cambia. AVB su meta hunto cu departamento di Referee ta pa sigui duna aporte na Club nan pa asina tur por tin comprondemento di e regla nan di wega.
Durante e charla, Oslin Kock a mira cu e interes tabata hopi grandi di parti SV Riverplate. Nan tabata un di e teamnan cu a pidi pa e charla, di cual otro 4 team tambe a pidi p’e charla. E interes di e hungadonan tabata hopi bon. Refereenan asina ta cera miho conoci cu e teamnan. Y di otro banda, e hungadonan tambe ta cera miho conoci cu e reglanan nobo di wega, pa evita confrontacion y discusion riba tereno di futbol durante pleno wega.
Futbol ta e deporte rey na mundo, cu mas hungado y mas fanatico compara cu tur otro deporte. Cu e atencion di media ultimo añanan, a nota un crecemento pa cual e deporte ta den desaroyo constantemente. Desaroyo hopi biaha ta bay man den man cu cambio di e reglanan, pa cual e hungadonan mester ta bon informa di tecnica nobo, reglanan adapta y formula diferente pa hunga futbol y pa tene cuenta cu e sancion cu refereenan ta aplica den caso di falta di cumplimento.


text:
ORANJESTAD – Den cuadro di e traspaso di Ministerio y trabounan, Minister di Enseñansa y Deporte Endy Croes a ricibi documentonan cu varios peticion.
Entre e peticionnan aki tabatin uno di Emma school cu tin necesidad pa Wifi.
A pesar cu ainda no a reuni cu esnan cu ta maneha e scol, a percura pa pone e necesidad di e scol na prome luga y conhuntamente cu Setar a aproba pa pone Wifi bek na Emmaschool. Di e forma aki percura pa brinda e sosten necesario na e necesidadnan di awendia y muchanan di e scol.
Minister Croes a splica cu e scol tabatin Wifi, sinembargo a consecuencia di mal tempo e sistema aki a kima y nunca mas a wordo reemplasa (a keda asina mas o menos 1 aña).
Pues diabierna a percura pa atende cu e peticion aki conhuntamente cu Setar y e proceso a inicia pa por logra restaura e conexion na e scol, di e forma aki pronto Emmaschool lo tin su Wifi bek.
Pa termina Minister Croes a splica cu locual cu e kier a ilustra ta cu no ta tur ora bo mester reuni prome pa tuma cierto decisionnan, tin peticionnan cu bo ta encontra cu nan, bo por analisanan y si bo tin e presupuesto y simpatisa pa e situacion bo ta tuma e decision mes ora.


text:
Kralendijk – Manera ya a bin den publikashon ku STINAPA tin un proyekto ku yama Proyekto Parke Bunita andando den Parke Washington Slagbaai. E proyekto aki tin diferente fase, manera reforestashon, eradikashon di kabritu, krea sitionan nobo di interes i promové uso sustenibel di e parke.
Tin diferente opinion tokante e proyekto aki. Pa e echo aki STINAPA ke brinda oportunidat pa komunidat di Boneiru espesialmente di e bario di Rincon pa bin kòmbersá ku nos, si bo tin idea, remarke, preokupashon tokante parke Washington. Nos lo tin profeshonal riba e tereno I ku konosé parke pa kontesta tur pregunta.
Nos ta invita un i tur!
Fecha: 21 ougùstùs 2021
Orario: 4or pa 6or
Sitio: museo Chichitan Rincon


text:
Diabierna Merdia 9 y Dialuna 12 di Februari SVb ta Cera
En conexion cu actividadnan interno y un ATV pa dia despues di Carnaval tur oficina di nos Banco di Seguro Social SVb ta cera pa publico riba:
- diabierna 9 di februari 2018 entrante 12:00 PM
- dialuna 12 di februari 2018 henter dia
Riba e dianan aki por notifica AO online mediante nos website www.svbaruba.org. Notificacion di AO mediante 527-2782 riba diabierna no ta posibel despues di 12:00 pm. Dialuna por yama solamente entre 7:00 am y 11:00 am.
Diamars 13 februari 2018 tur oficina di SVb ta habri na e orario normal atrobe.
E ceramento no ta afecta e sistemanan riba e website di SVb.
Nos ta ofrece nos disculpa pa e inconveniencia aki.


text:
NewsRosario2019
Lucien cu record personal
E atleta a baha su tempo cu mas di 10 minuut
Lucien Peterson ta baha su tempo cu mas di 10 minuut aki na Rosario
Awe a toka turno na Lucien Peterson pa representa Aruba den e competencia di Open Water aki na Rosario
Den e awanan di La Florida, Lucien a inicia contra 19 diferente atleta. E atleta hoben a competi den e 5km di Open Water. Lucien a hasi un bon presentacion y a termina cu un tremendo tempo di 1ora y 2 min. Lucien su record personal na Aruba tawata di 1ora y 14min. Asina nos por wak cu Lucien a drecha su tempo cu mas di 10min aki na Rosario.
Coach Davy Bisslik ta super orquyoso di Lucien y sigur nos lo scucha mas di e atleta aki.


text:
Un di e topiconan hopi importante pa ATIA ta esun di labor. Ta pa e motibo aki, ATIA a solicita un reunion cu Minister di Labor Paul Croes pa trata temanan cu tin di haber cu labor. Tambe a invita dos miembro dunador di trabouw grandi, esta Horacio Oduber Hospital y Pro-Tech pa asina por ta parti di e reunion.
Segun Minister Croes a sera anja 2016 cu un porcentahe di 7.4 di desempleo y pa 2017 ta proyecta cu lo baha esaki te na 5%. Nos a wordo informa cu di acuerdo cu un protocol firma recientemente Directie Arbeid en Onderzoek lo presenta e cifranan laboral den colaboracion cu Banco Central di Aruba y CBS desde e anja aki. E 2% menos di desempleo cu ta anticipa pa 2017 lo ta un efecto directo di e rehabilitacion di e refineria. Pa prome biaha a firma un acuerdo formal, un labor regime, den cual ta stipula cu CITGO mester cumpli cu e regla di 80/20. Esaki kiermen cu den 80% di e posicionan den e compania mester wordo ocupa pa trahadornan local.
Un di e temanan cu ATIA especificamente tawatin interes den dje ta con e proceso di reclutamento pa CITGO lo cana. Tin companianan den varios sector cu a contrata ex-empleadonan di Valero y aworaki ta premira cu nan lo perde e empleadonan aki bek na CITGO. Tin un escasez den personal cu conocimiento tecnico y esaki por forma un problema grave pa tal companianan.
Minister Croes a splica cu a institui un asina yama “Energy Sector Employment Registry (ESER)” cual ta un database di tur e personan cu a aplica via e systema aki y cu tin sea educacion profesional of experiencia den e ramo tecnico y mecanico. E registro aki, no ta solamente pa trahadornan interesa den un posicion na CITGO, pero pa e sector di energia (alternativo) en general. Asina ta cu companianan cu necesidad di trahadornan tecnico tambe por acudi na e registro aki. Ya caba un total di mas o menos 1500 persona a keda registra den e ‘ESER’.
Na mes momento ta trahando riba un reorganisacion dentro di DIMAS pa institui un proceso mas eficiente. Esaki lo facilita e proceso y hasie mas transparente pa e companianan cu lo perde trahador tecnico den e casonan cu no por hanja trahador local cu ta specializa den e ramo pa yena e posicionan.
Ta trahando tambe hunto cu e trayecto tecnico di EPB, EPI y Openbare Leergangen pa asina facilita e alumnonan di e sector aki cu e certificacion necesario pa drenta e sector di energia pero tambe e refineria, pa asina crea continuidad door di empleadonan local.
Finalmente, ATIA a toca tambe e tema di ketenaansprakelijkheid y e control riba empleo ilegal y companianan cu ta desconta loon belasting y primanan for di nan empleadonan, principalmente e primanan di pensioen cu actualmente no ta wordo cubri door di e asina yama wet ketenaansprakelijkheid, pero no ta paga esaki na instancianan concerni. Esaki ta pone miembronan di ATIA cu si ta cumpli cu reglanan den un posicion di desventaha. Minister a trese dilanti cu e control awor aki ta wordo reinforsa pa medio di un taskforce consistiendo di varios departamento manera entre otro DIMAS, Warda Nos Costa, DPL, y pronto lo inclui tambe e Departamento di Impuesto. ATIA ta mira atras ariba un encuentro hopi informativo y ta gradici Minister Croes pa esaki.


text:
Kralendijk,- Ace Kids Club lo kuminsa ku su periodo nobo di lesnan di arte, ku un dia habri dia 4 di september. E lesnan ta pa mucha di 5 te ku 11 aña. E dia habri lo tuma luga, den sentro di Bario Tera Cora, kuminsando mitar di dies di mainta te diesdos’or di merdia.
Partisipashon ta kompletamente gratis e dia aki.
Ace Kids Club ta un skol di arte ku ta kai bou di “Art Culture Education Foundation”.
Un fundashon ku tin komo meta promove Arte, Kultura i Edukashon na Boneiru via di proyektonan edukativo riba e tereno di músika, baile, teatro, arte plástiko, arte visual i muchu mas. E coachnan principal di ACE Kids Club ta Segni Bernardina i Lilimar Valencia.
Tin varios coach invita ku lo duna nan aporte na kresementu di nos muchanan den nan talento.
Den final di aña 2020 Ace Kids Club a kuminsa ku su prome proyekto kual tabata un videoclip spesialmente pa e temporada di pasku “Ata Pasku a Yega”. Seguidamente den e luna di mart di e aña aki Ace Kids Club a organisa un siman di tayer “ Vacation Art School”. Durante di e siman aki a krea e videoclip “Boneiru Corona Free” . Den e clip aki e muchanan a aktua kanta i i balia. Despues di e proyekto aki ACE Kids Club a sigui krea mas proyekto edukativo manera e videoclip di “Mama mi Stimabu” i e videoclip “ Mi Tata ta Kampion”. Tur e clipnan aki ta riba e kanal di You Tube di ACE Kids Club. Aparte di esei ACE a krea un obra teatral ku tin komo titulo “E Palu di Kuenta”. Pronto pueblo di Boneiru lo por disfruta di dje.
Mirando e interés bou di mas mucha ku kier bira miembro di ACE Kids Club, a disidi di habri mas oportunidad pa muchanan ku tin talento por inskribi. Pa e motibu ei a habri inskripshonnan nobo. Tur mayor ku tin interés pa nan yu/nan sigui desaroya nan talento den e mundu di arte por inskribi nan yu awor.
E lesnan lo tuma luga na sentro di Bario Tera Cora.
E kontibushon pa luna ta kuminsa for di $30 pa kada disiplina pero si skohe e pakete di 4 diferente disiplina(baile, kanto/musika, aktuashon i arte plastiko/visual) e ta kosta $100 pa luna. Inskripshon ta kosta $25.
Lastu dia di inskripshon ta dia 4 di september. Riba e mainta aki di 9:30 pa 12or di merdia lo tin un dia habri kaminda e muchanan lo por eksperensia lesnan di arte ku Ace Kids Club ta brinda.
Pa mas informashon tokante inskripshn, dia i ora di e lesnan por tuma kontakto
via di acesbonaire@gmail.com of por manda un whatsapp pa:
Segni Bernardina na +599 796 5677 of Lilimar Valencia na +5999 665 8177.


text:
Ministerio Publico a seponeer e denuncia di minister di enseñanza A.R. Lampe contra Stichting Katholiek Oderwijs Aruba (SKOA). E minister a haci denuncia riba 19 di augustus 2021 contra SKOA, e bestuur y algun persona lia na e bestuur.
Ministerio Publico a conclui for di e denuncia di señor Lampe y a base di conseho di Landsrecherche, cu tin insuficiente indicacion pa cuminza cu un investigacion penal contra SKOA, e bestuur y e otro personanan. Segun Ministerio Publico no por papia di un sospecho di hechonan penal.
Ministerio Publico a seponeer e denuncia di minister di enseñanza A.R. Lampe contra Stichting Katholiek Oderwijs Aruba (SKOA). E minister a haci denuncia riba 19 di augustus 2021 contra SKOA, e bestuur y algun persona lia na e bestuur.


text:
Notificacion di AO (Sector Publico)
Notificacion di AO
Ora e trahado publico ta incapacita pa traha pa motibo di malesa of accidente (ora e ta arbeidsongeschikt of AO), e trahado mester notifica su chef van dienst. Desde 1 januari 2012 e unico manera corecto pa notifica AO ta via e sistema di Webportaal. Esaki ta nifica cu e trahado ta yama solamente su chef van dienst y no ta yama SVb pa notifica AO.
Procedura Notifica AO Sector Publico
Procedura Notifica AO Sector Publico (entrante 28 april 2020)
- Riba e prome dia ta notifica AO cerca e dunado di trabao. E dunado di trabao ta registra e notificacion den Webportaal.
- Si ta sigui malo e di dos dia yama entre 7:00 AM y 9:00 AM na e oficina di control:
- SVb Oranjestad: 527-2808 (SVb Eagle & Sun Plaza)
- SVb San Nicolas: 527-2790
No por yama ningun otro number di telefon, tampoco por cambia sitio di control!
- Ora di yama oficina di control mester:
- Duna un number di telefon valido pa SVb yama bek mesun dia.
- Ta pendiente pa ricibi yamada riba e telefon mesun dia.
Den caso cu SVb yama bek y no ta haya contesta e dia di AO no ta wordo aproba.
- Ora SVb yama bek e dokter di control por:
- Duna un fecha pa bay traha bek (fecha AG). Si ta sigui malo riba e fecha cu ta bay traha bek mester notifica SVb na e number corespondiente cu e sitio di control:
- SVb Oranjestad: 527-2808 (SVb Eagle & Sun Plaza)
- SVb San Nicolas: 527-2790
- Ricibi afspraak pa control medico na SVb.
- Duna un fecha pa bay traha bek (fecha AG). Si ta sigui malo riba e fecha cu ta bay traha bek mester notifica SVb na e number corespondiente cu e sitio di control:
- Solamente cu afspraak ta permiti bishita nos oficinanan. No tin excepcion.
Pa cada afspraak ta permiti 1 persona drenta, cu excepcion pa esnan den necesidad pa ayudo.
Si tin afspraak pa bishita SVb mester tene cuenta cu lo siguiente:
- Ora di drenta mester mustra paspoort, rijbewijs of cedula.
- No ta permiti entrada na persona cu griep, keintura y cu tosamento
- No por drenta edificio di SVb si no ta riba lista di afspraak.
- Sigui e instruccion duna pa bin na remarca pa compensacion.
Sigui e instruccion pa bo dianan di AO wordo reconoci pa SVb.
Orario pa notifica
E trahado semper ta notifica AO prome cu su orario di trabao.
Den caso cu e trahado bira malo na trabao of despues di orario trabao, pero prome cu e departamento ta habri pa tuma su yamada, e mester meld cerca su departamento mas pronto posibel.
Instruccion ora di notifica AO
Si e trahado publico of esnan cu ta uza Webportaal ta sigui malo e siguiente dia, e mester yama SVb Administracion Medico entre 7:00 AM y 9:00 AM pa ricibi instruccion. E number cu e mester yama ta depende di e sitio unda ta ricibi control medico:
- Si ta ricibi control medico na Playa ta yama: 527-2808 (SVb Eagle & Sun Plaza).
- Si ta ricibi control medico na San Nicolas ta yama: 527-2790.
Sigui e procedura di notifica AO manera describi ariba.
Den caso cu no ta sigui instruccion di SVb e dia di AO no ta wordo aproba.
Control na cas
Durante e periodo di AO, e trahado ta keda cas. E ta permiti pa sali solamente pa atende dokter, botica, hospital, specialista of un otro luga similar.
Riba e prome dia di AO e trahado por ricibi bishita di personal di SVb.
Reanuda trabao
Na momento cu e trahado bay traha atrobe e ta notifica su chef van dienst di esaki.
Control medico na SVb
E trahado cu mester ricibi control medico ta presenta na SVb na e orario di su afspraak. Na porta e mester identifica su mes cu un paspoort, rijbewijs of cedula valido. Sigui e instruccion di personal di SVb. Durante e control, dokter di control ta determina si e trahado ta sigui AO, of e ta capacita pa traha.
E carnet di AZV NO ta un medio di identificacion valido.
Arbeidsongeschikt (AO)
Un trahado cu dokter di control ta declara AO, mester informa su doño di trabao di e fecha cu e mester presenta na SVb pa control atrobe. Tambe e mester entrega e carchi di control na su trabao pa asina traha copia di esaki.
Pa cu e siguiente control medico na SVb, e trahado mester presenta cu su carchi di control. Pa por tin un miho bista riba e estado di e trahado, dokter di control por pidi e trahado informacion relaciona cu su medicamento. Tambe e dokter por pidi permiso di e trahado pa ricibi informacion di su dokter di cas of specialista.
Solamente e dokternan di SVb ta autorisa pa determina si un trahado ta AO of AG.
Arbeidsgeschikt (AG)
Un trahado cu dokter di control ta determina capacita pa traha, mester informa su dienst di e fecha cu e ta reanuda trabao. E dia cu e reanuda trabao, e trahado mester entrega e carchi di control na su hefe di trabao.
E trahado ta malo riba e dia cu ela keda declara AG
Den caso cu un trahado ta sinti su mes malo ainda of atrobe riba e dia cu e ta declara AG, e mester yama SVb na su oficina di control entre 7:00 AM y 9:00 AM pa ricibi instruccion:
- Si ta ricibi control medico na Playa ta yama: 527-2808 (SVb Eagle & Sun Plaza).
- Si ta ricibi control medico na San Nicolas ta yama: 527-2790.
Si e dokter di control determina despues di control medico cu e trahado ta AG, e dia di AO no ta wordo aproba.
Bandona Aruba durante AO
E trahado cu dokter di control declara AO, no ta permiti pa bandona Aruba durante e dianan cu e ta AO sin aprobacion di SVb. Solamente esnan cu mester bay den exterior cu un declaracion di AZV por haya permiso di SVb pa bandona Aruba. Pa tur otro forma di tratamento of cualkier otro motibo, SVb no ta duna permiso.
Si e asegurado dicidi di bandona Aruba sin aprobacion, e ta perde su derecho riba compensacion durante e periodo cu e ta den exterior.
Mas informacion
Pa mas informacion por tuma contacto cu SVb na telefon 527-2700, via email na info@svbaruba.org of mediante e formulario aki.


text:
ORANJESTAD- Expectativanan ta halto pa loke ta Cumbre’18 di partido AVP: E Compromiso cu Pais, Pueblo y Partido. Na Cas di Partido hende ta drenta sali pa confirma nan presencia diadomingo awor, dia 2 di september na e Cumbre importante aki. Lider di parttido Mike Eman a reitira cu pa partido Cumbre’18 ta un momento hopi grandi. “Esaki pasobra e inspiracion di nos partido semper ta e mandato di pueblo. Edeseo di pueblo ta e fundeshi di nos motivacion.”
Eman a conta con partido AVP a nace a base di un deseo comun cu tabata biba den pueblo for di inicio di siglo pasa. E anhelo pa un dia Aruba ta baas den su mes cas. “Semper e deseonan cu ta biba den nos comunidad a traduci nan mes den meta, vision y misionnan politico cu a forma e forsa, e inspiracion y fuente di energia cu partido semper a pone como e obhetivo di locual e kier logra como punto di salida di loke ta biba den curazon di nos hendenan.” Durante e ultimo lunanan dirigentenan di partido AVP a ocupa nan mes internamente cu organiacion di partido y externamente den bishita den barionan. Durante e simannan aki mes e partido berde a tene reunionnan den varios bario cu a wordo masha bon mes atendi. Un punto cu a bin hopi dilanti durante e reunionnan den barionan ta e efectonan di e medidanan. Tambe partido a tene un reunion grandi na Noord y un na San Nicolas. Eman: “Esaki pa a recoge di comunidad e sentimentonan cu ta biba pa asina partido por fiha su prioridadnan.” Dirigentenan di partido por haci uzo di e informacionnan aki y na mes momento sinti e deseonan cu ta biba den comunidad y wak con partido por fiha su compromiso cu pueblo di Aruba.
Mike Eman a sigui bisa cu e ultimo lunanan el a scucha personalmente kico ta e deseo di pueblo pa loke ta e funcionnan y e rol cu partido y su dirigentenan tin cu asumi den comunidad. “Na Cumbre’18 cada candidato, cada miembro di partido lo ta presente cu tur e rikesa di e reflexion aki cu a bin dilanti durante e ultimo lunanan pa por presenta nan na nos Pais y na nos Pueblo. Esaki ta e compromiso cu cada un di nos tin cu pueblo di Aruba. Esaki ta wordo presenta durante e Cumbre na unda tur hende ta invita pa tey.”


text:
Pronóstiko di tempu pa Kòrsou i bisindario bálido te djamars mainta 06:00 o.l., 7 di aprel 2020.
Pronóstiko
Pronóstiko di tempu pa Kòrsou i bisindario bálido te djamars mainta 06:00 o.l., 7 di aprel 2020.
Kompilá: djaluna 6 di aprel 2020, 05:00 o.l. (09:00 UTC).
Tempu: Por lo general parsialmente nublá i un wer seku lo prevalesé.
Temperatura máksimo lo alkansá 32ºC i temperatura mínimo 26ºC.
Solo ta sali 06:29 i ta baha 18:47 o.l.
Bientu: Generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando te posiblemente fuerte; forsa 6 (40 te 50 km/ora, 22 te 27 nudo).
Situashon general: Durante di e próksimo dianan nubianan por oumentá temporalmente, pero e chèns pa awa kai lo sigui ta limitá. E fluho di bientu, di un otro banda lo ta moderá te basta fuerte.
Kondishon di laman: Trankil te moderá ku altura di olanan entre 0.5 i 1.5 meter (2 pa 5 pia). E olanan riba laman na nort lo ta esnan mas haltu.
Fenómeno spesial: Ningun.
Perspektiva te djamars mainta: Parsialmente nublá i seku.
Meteorólogo: Figueroa


text:
Partido polítiko
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Un partido polítiko ta un organisashon ku, pa medio di partisipashon na elekshonnan, ta dirigi riba haya influensia riba maneho di gobièrnu den un sierto hurisdikshon.[1] Frekuentemente ta trata aki di elekshonnan pa e parlamento nashonal, pero tambe por trata di partidonan ku ta partisipa solamente na elekshonnan lokal, regional òf oropeo.
Un partido polítiko ta wordu formá pa personanan ku ta konforme ku sierto prinsipionan polítiko; ounke poko partido tin unda tur su miembronan ta di akuerdo ku tur su prinsipionan.[1][2]
Partidonan polítiko no ta un kondishon pa e sistema parlamentario por funshoná, apesar ku awendia esaki hopi bes si ta e kaso. Multiple partido polítiko grandi a yega di sali for di unda antes tabata e parlamentario independiente ku tabata forma aliansanan informal.
E ta usual na hopi pais demokratiko, manera e paisnan di Reino Hulandes, ku personanan ku ta miembro di un partido polítiko ta okupa posishonnan polítiko.[3] Sinembargo no tur ora esaki lo ta e kaso.
Na un pais ku un regimen di diktadura o un solo partido polítiko e funshon di un partido na mando ta otro ku na un pais demokrátiko. Ta trata den tal kaso di un solo partido ku hopi influensia mientras e oposishon polítiko ta mas mihó ousente òf operando foi un posishon invisibel.


text:
Diaranson merdia, 12 di juni, 89 alumno di VWO y 169 alumno di HAVO a ricibi e grato noticia, cu nan a gradua pa nan examen final. E alumnonan cu a obtene e diploma tan anhela, ta respectivamente; 72% di e candidatonan di examen di VWO y 57% di e candidatonan di examen di HAVO. E aña aki, en total, 421 alumno a haci examen: 123 pa examen di VWO y 298 pa examen di HAVO.
E porcentahe di graduado pa VWO ya caba a surpasa esun di aña pasa. E total di candidato cu a gradua e aña anterior, finalmente tabata 68% di e examinadonan di VWO. E expectativa e aña aki tambe ta, cu despues di herexamen e porcentahe di graduado ta pasa 72%. E herexamennan lo tuma luga dia 17 te cu 20 di juni.
Aña pasa 70% di e total di examinado di HAVO a gradua. Pa alcansa e mesun porcentahe e aña aki, e candidatonan di herexamen di HAVO mester tin hopi bon resultado. E docentenan di Colegio Arubano ta brinda extra guia na e alumnonan, pa asina nan tambe logra haya nan diploma.
Den examen di VWO, Colegio Arubano a logra resultadonan excelente. Riba e lista di cifra di un alumno ta luci dos dies; pa Wiskunde-B y -D. Un otro alumno tambe tin un dies riba su lista di cifra pa Wiskunde-B. Colegio Arubano ta sumamente orguyoso di e genionan aki, cu nan cifra maximo. Mihor graduado pa VWO ta Rebecca Croes y pa HAVO ta Andrea Wouters.


text:
All posts tagged "Aruba"
-
AVB/ 2 months ago
Sorteo di Clasificacion pa Campeonato Concacaf W
Diasabra a tuma luga na Miami (FL) sorteo di “2021 Concacaf Woman Qualifiers” Aruba a cai den grupo D hunto cu...
-
AVB/ 7 months ago
Aruba ta hunga wega di clasificacion pa mundial di futbol
Recientemente Arubaanse Voetbal Bond (AVB) a confirma su participacion den e weganan eliminatorio di Campeonato Mundial di Futbol Qatar 2022, cu...
-
Division Honor/ 11 months ago
Parce cu Stanley Menzo lo bira e ‘bondscoach’ di seleccion di Aruba
Na e prome training oficial di e seleccion di Aruba, cu temporariamente ta wordo dirigi pa David Abdul y su ekipo...
-
Division Honor/ 11 months ago
Seleccion Nacional di Aruba preparando pa Pre-Mundial Qatar 2022
E seleccion di Aruba a cuminsa preparacion pa Pre-Mundial Qatar 2022, e proceso a cuminsa apesar cu nos no tin un...
-
Division Honor/ 1 year ago
Aruba ta cla pa clasificacion di Concacaf pa mundial Qatar 2022?
Diaranson FIFA y Concacaf tabata tin e sorteo official pa clasificacion di Concacaf pa mundial Qatar 2022. Ta claro cu nos...
-
Division Honor/ 2 years ago
Jamaica a gana un Aruba competitivo 2-0 na Kingston, awo nos falta gol y haya mas punto
Aruba ta perde 2-0 cu Jamaica pero den un wega competitivo na Kingston, e seleccion no sa perde facilmente mas, awo...
-
AVB/ 2 years ago
Deseonan di pronto recuperacion pa Walter Bennet di RCA
Casi na final di e partido di RCA contra Scherpenheuvel den ABC Cup unda e Tricolor a gana 4-1, tabatin un...
-
Liga Hubenil/ 2 years ago
Seleccion U15 caminda pa Bradenton, Florida
Futbol Aruba tawata presente na e momento cu e Seleccion di U15 a yega airport pa asina bay representa Aruba na...
-
Division Honor/ 2 years ago
Nacional y RCA lo topa pa e titulo campeonil den AVB Playoff Final di Division Honor 2018-2019
Nacional y RCA lo bataya pa dicidi ken ta sali campeon den e final di Division Honor e anja aki. Ambos...
-
AVB/ 3 years ago
Seleccion Nacional U-20 preparando a competencia di CONCACAF
E seleccion U20 di Arubaanse Voetbal Bond (AVB) ta den preparacion pa bay hunga den e competencia di CONCACAF Under 20...


text:
E instancianan aki ta mantene un file di pashent cu problema psikiatrico y por lo general ta traha cita cu pashent y nan famia, tocante kico pa haci den caso di crisis. Pa mas informacion por consulta e website di Fundacion Respaldo.
Tur ciudadano cu ta confronta problema psikiatrico pa prome biaha por acudi cerca nan propio dokter di cas. Dokter di cas por determina ki ruta mester sigui pa haya ayudo psikiatrico adecua. Si no ta sigur si ta trata di un problema psikiatrico, por tuma contacto cu Departamento di Asunto Social of diferente psicologo particular.
Den caso di necesidad psikico por acudi na sala di emergencia di Hospital (Spoedeisende Hulp) Dr. Horacio Oduber of tuma contacto cu servicio di ambulance via number di alarma 9-1-1. Den caso di menasa di peligro (por ehempel conducta agresivo of intento pa comete suicidio) semper ta recomendabel pa pidi ayudo di polis via number di alarma 100.
Ayudo psikiatrico
Na Aruba tin dos instancia cu ta encarga cu asistencia psikiatrico:
- Fundacion Salud Mental Aruba “Respaldo”, seccion PAAZ y policlinica , psikiatria di mucha y di hubentud;
- Servicio Social Psikiatrico.
E instancianan aki ta mantene un file di pashent cu problema psikiatrico y por lo general ta traha cita cu pashent y nan famia, tocante kico pa haci den caso di crisis. Pa mas informacion por consulta e website di Fundacion Respaldo.


text:
Kralendijk – Niun hende no ta bai paga niun sèn extra pa awa di bebe debí na e ordenansa di kobransa di awa di berpùt 2021. Asina diputado Nina den Heyer a deklará den Konseho Insular.
Historia.
Na aña 2010 gobièrnu di Boneiru a bai di akuerdo ku e konstrukshon di e planta di kloaka. Pa esaki nos a haña supsidio di Union Europeo i el a wòrdu konstruí dor di Sona. Konstrukshon no a bai manera premirá pero danki na WEB e servisio di resiklahe di awa ta eksistí desde 2014/2015. Ora kualke hende na Boneiru, sea na Rincon òf na Tera Korá, pidi un trùk di kloaka bin chupa e sceptic tank of berpùt, e trùk ei ta hiba e awa sushi na e planta di resiklahe. E servisio ei ta funshoná bon pa kual motibu pa 5 aña kaba e awa sushi aki no ta keda di dùmp unda ku ta. Lokual lo a i ta afektá nos koralnan. A konsekuensia, ta mantené e poblashon di peska mas mihó posibel pa nos piskadónan. Pa e hotèlnan òf kasnan ku ta mas kantu di kosta i ku no tin sceptic tank, tin un pòmp ku ta chupa e awa di riol outomátikamente mand’é pa e planta di resiklahe pa keda resiklá. E servisio aki tambe ta drai 5 aña kaba. Ta bon pa enfatisá ku ni pa transporte di awa di riol via e infrastruktura, ni pa resiklahe di tur hende su awa, te ku awor no mester a paga nada. Pa 5 aña e servisio tabata kompletamente grátis i ministerionan tabata supsidiá e servisio aki sea por kompleto òf parsialmente. Den e akuerdo di 2010, Bonaire a primintí pa entre otro, pasa un ordenansa kaminda e siudadano di Bonaire ta kontribuí ku un parti di e kostonan di e servisio aki via un impuesto. No tur subsidio ta desaparesé pero via e verordening/impuesto aki lo mester kontribuí (40%) ku e kostonan.
KE a aktua responsabel pa saka lo miho for di e deal existente
E deadline pa introdukshon di e impuesto a yega. Kolegio Ehekutivo tin ku kumpli ku promesanan hasi den pasado. A traha duru pa tin lo mas posibel en kambio di esaki. Por ehèmpel
1. a bini kontribushon finansiero pa kaba e proyekto i e gran parti di esei a bolbe bini for di Hulanda. WEB ta trahando riba e partinan aki manera nos por wak na kaminda di Belnem pero tambe pronto direkshon di Hato.
2. Tambe nos a papia riba eksplotashon i supsidio di e planta di kloaka ya ku ministerionan a kuminsá baha nan kontribushon. Hinkando WEB den un situashon ku mester supsidiá esei for di fondonan di awa i koriente …. di mes esei NO POR. E ta trese WEB tambe den un situashon di default pa ku su responsabilidatnan finansiero. BC a negoshá ku Hulanda pa mantené un mínimo di supsidio di Euro 1 mion pa aña.
3. Pero tambe pa yuda den e promé 4 añanan extra pa trese e sistema na un mihó nivel pa por sigui kontinuá ku e servisio na un manera responsabel.
Ku otro palabra, no ta introdusí impuesto sin ku e pueblo ta garantisá di haña algu bèk. Ademas e pueblo no ta paga pa e eksplotashon kompleto i e supsidio ta sigui bini. Nos ta papiando di un supsidio di un total di USD 10.5 mion den añanan te ku 2026. En kambio di esei mester kumpli ku palabrashon di 2010 pa introdusí e verordening pa e resto dje suma … si no e supsidio ta disparsé.
Introdukshon dje impuesto i impakto real
Niun hende, i ami sigur, no ke extra impuesto. Pero kumpliendo ku deber i BC nos mester a deliberá tokante e manera pa introdusí e verordening, nos ta tin algun opshon. Den esei BC su focus tabata pa introdusí un manera pa e persona ku e potmoni mas chiki ta wordu influensha menos of no ta wordu influensha at all. Pa esei varios kos a wordu hasí. Permitimi splika. E prome kos ta kon pa introdusí e 40% di e kostonan den komunidat. Awor BC ta tin tres opshon: – Nos ta dividí e kostonan riba tur kas. Pero di mes esaki no ta hustu pasó tin kaminda (manera hotelnan) ku ta produsí mas awa di kloaka i ta usa mas di e sistema di resiklahe. En kambio den un kaso asina e kas chikitu ku ta usa menos ta haña un impuesto impagabel. – Un di dos opshon lo tabata pa hasi un divishon pa sektor. Esaki ta zona bunita pero no por ehekuté. Por ehèmpel e no ta kai bon serka e ‘bed and breakfast’ i apartamentonan chikí. Ademas e kostonan di atministrashon di esaki lo bini aserka i hasi hinter e impuesto mas karu. No ta un kos ku por a ehekutá fasil. – E di tres opshon ta e prinsipio di ’de vervuiler betaalt.’ E idea ta ku un hotèl ta produsí mas awa sushi i lo mester paga mas na e servisio ku un famia ku ta usa awa na un manera efisiente. Mas uso bo usa mas impuesto bo ta paga. Niun sistema no ta perfekto pero e repartishon ku ta aproksimá esaki di mas honesto ta e uso di awa. Konklushon: No ta e awa ta bira mas karu. E kuenta di awa ta keda mesun kos. Ta usa e kuenta di awa pa un repartishon di gastu na un manera hustu. Esun ku ta usa mas, manera e hotèlnan, ta paga mas.
E impakto lo ta:
66% di nos poblashon ta usa ménos pues e impakto lo ta ménos tambe. Pa lokual ta e tarifa fiho pa esnan ku ta konektá na e infrastruktura di riol (por ehèmpel un apartamento na Boulevard), ta solamente hustu pa nan paga nan parti pa un servisio ku nan ta hasi uso grátis di dje pa 5 aña kaba. Si bo ta biba na Republiek, mester paga e trùk di Kloaka pa bin hasi bo sceptic tank bashi. Esei no mester ora bo ta konektá.Dus no ta nada mas ku hustu pa nan paga na parti den esaki, ku ta 25 usd pa luna. Mirando ku nan ta paga nan parti pa e infrastruktura ku nan so ta usa, por a mantené e impuesto variabel tambe mas abou. No mester hasi manera ta hinter Bonaire ta bai paga esei. Pakiko nos ta hasi esaki
Laga nos tur korda un biaha mas pakiko nos ta hasi esaki. Den COVID nos a ripará realmente kwantu impakto turismo tin riba nos ekonomía i tambe entrada di nos hendenan. E turismo di kalidat ta valorá e koraal i piská fresku ku e por kome i ta p’esei e ta bini Bonaire. Dor di kuida nos koral i peska nos ta sigurá entrada di kada un persona aki na Bonaire. E liñanan di irigashon tambe a drecha a base di e palabrashonnan ku Hulanda, tin mas mihó distribushon di awa i tambe pa LVV. Nos tur ta papia semper di ‘zelfredzaamheid’. Nos por wak LVV awor, ta promé biaha ku esaki ta berdaderamente efektuá. Tin awa di irigashon, tin e oprtunidat awor pa kumpra berehein, guiambo i kònkòmber chikí na LVV na un preis di baka flaku. I ademas por ekspandé e aktividat einan dunando kunukeronan un oportunidat real pa hasi e negoshi eksitoso. Tin mas trayekto ku komo BC nos ta traha riba dje pa ku esaki. Tene na kuenta ku nos ta traha ku un vishon ku ta sostenibel i no een-dags-vlieg pa popularidat polítiko den término korto. Nos den gobièrnu mester kumpli ku akuerdonan ku gobièrnu di Bonaire a sera den pasado. Esei ta kontinuidat di maneho (continuiteit van bestuur) ku ta parti di un gobièrnu responsabel. Lo ta bon pa tur hende ku kurason pa Bonaire sigui e prinsipio aki. Nos a purba di wak kon por introdusí e situashon aki na un manera mas honesto i sosial posibel. Miéntras di esei nos ta purba saka e benefisio pa e mes pueblo aki por tin:
Su trabou sostenibel.
Su peska sostenibel.
Su agrikultura sostenibel.
Su salú sostenibel.
Den e verordening tin tambe un ‘flankerend beleid’. Ta algu ku personalmente mi a sigurá pa tei den e ‘verordening’. Pa esun ku nos por konstatá ku e ta echt difísil pa paga, lo tin ‘flankerend beleid’ pa supsidiá e kostonan. E aña ku ta bini NO tin kosto adishonal pa NIUN hende. Nos lo sigui fine tune pa e añanan siguiente kon pa kobra e impuesto i kon pa apliká e yudansa pa esunnan de ménos rekurso den nos komunidat.
PRIJS DRINKWATER VERANDERT NIET DOOR DE INVOERING VAN AFVALWATERHEFFING
Kralendijk – Mensen gaan geen cent extra betalen voor drinkwater door de invoering van de eilandsverordening afvalwaterheffing Bonaire 2021. Zo heeft gedeputeerde Nina den Heyer verklaard in de Eilandsraad.
Geschiedenis
In 2010 is het Bonairiaanse eilandbestuur akkoord gegaan met de aanleg van het rioleringsysteem. Hiervoor hebben wij subsidie ontvangen van de Europese Unie en het werd aangelegd door de Sona. De aanleg verliep niet zoals voorzien, maar dank zij de WEB bestaat de waterzuiveringsvoorziening al sinds 2014/2015. Als wie dan ook op Bonaire, hetzij in Rincon of Tera Kòrá een vacuüm truck bestelt om hun septic tank of beerput leeg te pompen, brengt die truck het afvalwater naar de waterzuiveringsinstallatie. Die voorziening functioneert goed, waardoor al 5 jaar lang dit afvalwater niet zomaar ergens gedumpt wordt, zodat onze koralen niet aangetast werden en worden. Als gevolg hiervan wordt de vispopulatie zo goed mogelijk behouden voor onze vissers.
Voor de hotels en huizen die meer aan de kust gelegen zijn en geen septic tank hebben, is er een pomp die het rioolwater automatisch naar de waterzuiveringsinstallatie pompt om gezuiverd te worden. Ook deze voorziening is al 5 jaar in gebruik. Het is goed om te benadrukken dat zowel voor het transport van het rioolwater via de infrastructuur, als voor de zuivering van het afvalwater tot nu toe niets betaald hoeft te worden. Vijf jaar lang was deze dienstverlening helemaal gratis en werd door ministeries ofwel volledig ofwel gedeeltelijk gesubsidieerd. In het akkoord van 2010 heeft Bonaire beloofd om onder andere een verordening in het leven te roepen, waarbij de inwoners van Bonaire via een heffing bijdragen in de kosten van deze voorziening. De subsidie zal niet helemaal verdwijnen, maar via de verordening/heffing zal in de kosten bijgedragen (40%) moeten worden.
Het Bestuurscollege heeft verantwoordelijk gehandeld om het beste uit de bestaande deal te halen
De deadline voor invoering van de heffing is bereikt. Het Bestuurscollege moet voldoen aan de beloftes die in het verleden zijn gemaakt. Er is hard gewerkt om in ruil hiervoor zoveel mogelijk te krijgen. Bijvoorbeeld:
1. Er werd een financiële bijdrage geleverd om het project af te maken en het grootste deel daarvan is weer door Nederland geleverd. De WEB werkt aan deze onderdelen zoals wij kunnen zien op de weg naar Belnem en binnenkort ook richting Hato.
2. Wij hebben ook gepraat over de exploitatie van en de subsidie voor het rioleringsysteem, omdat de ministeries begonnen zijn hun bijdragen te verlagen, waardoor de WEB in een situatie komt dat dit uit de water- en stroomfondsen gesubsidieerd moet worden… het spreekt vanzelf dat dit NIET KAN. Dit brengt de WEB ook in een situatie van het niet kunnen nakomen van haar financiële verantwoordelijkheden. Het Bestuurscollege heeft met Nederland onderhandeld om een minimumsubsidie van 1 miljoen euro per maand aan te houden.
3. Maar ook om de eerste 4 jaar extra bijstand te geven om het systeem naar een beter niveau te tillen, om de dienstverlening op een verantwoordelijke manier voort te zetten.
Met andere woorden, er wordt geen heffing ingevoerd zonder dat de bevolking de garantie heeft er iets voor terug te krijgen. Bovendien betaalt de bevolking niet voor de gehele exploitatie en de subsidie wordt voortgezet.
Wij praten over een subsidie van in totaal USD 10,5 miljoen over de jaren tot en met 2026. In ruil daarvoor moeten wij ons houden aan de afspraken van 2010 om de verordening in te voeren voor de rest van het bedrag…, anders verdwijnt de subsidie.
Invoering van de heffing en de reële impact
Niemand en zeker ik niet, wil extra heffingen. Maar om te voldoen aan de verplichting van het Bestuurscollege moesten wij overleggen over de wijze waarop de verordening ingevoerd moest worden en wij hadden enkele opties. Daarbij was de focus van het Bestuurscollege om een systeem in te voeren waarbij de persoon met de kleinste portemonnee het minst getroffen wordt of helemaal niet getroffen wordt. Daartoe werden verschillende stappen ondernomen. Sta mij toe het een en ander uit te leggen.
De eerste stap was hoe de 40% van de kosten in de samenleving te introduceren. Het Bestuurscollege had drie opties:
– Wij verdelen de kosten over alle huizen. Maar natuurlijk is dit niet eerlijk, omdat er bijvoorbeeld hotels zijn die meer afvalwater produceren en meer gebruik maken van de waterzuiveringsinstallatie. Daarentegen komt een kleine woning die veel minder verbruikt met een onbetaalbare heffing te zitten.
– Een tweede optie zou zijn om een verdeling per sector te maken. Dit klinkt mooi, maar het kan niet uitgevoerd worden. Het valt bijvoorbeeld niet goed bij de ‘bed & breakfasts’ en kleine appartementen. Bovendien zullen de administratiekosten erbij komen en de hele heffing nog duurder maken. Het is niet iets dat gemakkelijk uitgevoerd had kunnen worden.
– De derde optie is het principe van ‘de vervuiler betaalt’. Het idee is dat een hotel meer afvalwater produceert en meer zal moeten betalen voor de dienstverlening dan een gezin dat veel minder water gebruikt. Geen enkel systeem is perfect, maar de verdeling die dit het meest benadert, is die op basis van het waterverbruik.
Conclusie: het is niet het water dat duurder wordt. De waterrekening blijft hetzelfde. De waterrekening wordt gebruikt om de kosten om een eerlijke manier te verdelen. Degenen die meer gebruiken, zoals de hotels, betalen meer.
De impact zal zijn:
66% van onze bevolking verbruikt minder en dus zal de impact ook minder zijn.
Voor wat betreft het vaste tarief voor degenen die aangesloten zijn op de rioleringinfrastructuur (bijvoorbeeld een appartementencomplex op de Boulevard) is het alleen maar eerlijk dat zijn hun aandeel betalen voor een voorziening waar zij al 5 jaar lang gratis gebruik van maken. Als u in Republiek woont, moet u de vacuümtruck betalen om uw septic tank leeg te pompen. Dat hoeft niet als u aangesloten bent. Het is dus niet meer dan eerlijk dat zij hun aandeel hierin betalen, wat neerkomt op 25 usd per maand. Omdat zij hun gedeelte van de infrastructuur die alleen zij gebruiken betalen, kan de variabele heffing ook lager gehouden worden. Er moet niet gedaan worden alsof heel Bonaire dit moet gaan betalen.
Waarom doen wij dit
Laten wij allemaal nog eens bekijken waarom wij dit doen. In de COVID-periode hebben wij werkelijk kunnen merken hoeveel impact het toerisme heeft om onze economie en ook het inkomen van onze mensen. Het kwaliteitstoerisme hecht waarde aan het koraal en aan de verse vis die zij kunnen eten en daarom komen zij naar Bonaire. Door ons koraal en onze vissen te beschermen, zijn wij verzekerd van inkomen voor iedereen hier op Bonaire.
De irrigatieleidingen zijn ook hersteld op grond van afspraken met Nederland, er is een betere distributie van water en dit geldt ook voor de LVV. Wij praten allemaal steeds van zelfredzaamheid. Kijk nu eens naar de LVV, voor het eerste wordt dit werkelijk gerealiseerd. Er is irrigatiewater, er is nu de mogelijkheid om aubergine, okers en kleine komkommers te kopen bij de LVV tegen een aantrekkelijke prijs. En bovendien kunnen de aktiviteiten daar uitgebreid worden om zodoende de kunukero’s een reële kans te bieden om succesvol zaken te doen. Er zijn meer trajecten waar wij als Bestuurscollege aan werken in verband hiermee. Hou er rekening mee dat wij op basis van een duurzaamheidsvisie werken en geen één-dags-vliegaanpak hanteren voor politieke populariteit op korte termijn.
Als bestuurders moeten wij voldoen aan overeenkomsten die het Bonairiaanse eilandbestuur in het verleden is aangegaan. Dat is continuïteit van bestuur dat deel uitmaakt van een verantwoordelijk bestuur. Het zou goed zijn als iedereen met hart voor Bonaire dit principe aanhoudt.
Wij hebben geprobeerd te bekijken hoe deze aangelegenheid op een zo eerlijke en sociale manier in te voeren. Terwijl wij al datgene daaruit proberen te halen waar deze bevolking zelf profijt van heeft:
Duurzame arbeid.
Duurzame visserij.
Duurzame landbouw.
Duurzame gezondheid.
De verordening bevat ook ‘flankerend beleid’. Het gaat om iets waar ik me persoonlijk ervan verzekerd heb dat het voorkomt in de verordening. Voor degene bij wie wij constateren dat het echt moeilijk is om te betalen, zal er sprake zijn van ‘flankerend beleid’ om de kosten te subsidiëren. Het komende jaar zullen er voor NIEMAND bijkomende kosten zijn. De daarop volgende jaren zullen wij nauwkeurig in de gaten blijven houden hoe de heffing het beste geïnd kan worden en hoe ondersteuning te verlenen aan de minderbedeelden in onze gemeenschap.


text:
Prome Minister Evelyn Wever-Croes, e prome Prome Minister femenino di pais Aruba, desde cu a tuma liderazgo di nos pais, a demostra di por lidera pa pone nos pais fuerte riba pia atrobe. A lidera den tempo malo y den tempo hopi mas malo. Encontrando un pais cu retonan financiero y social hopi grandi. Y den e situacion aki, Prome Minister a haye confronta cu un pandemia sin presidencia y a demostra su amor y capacidad pa lidera den un crisis mundial asina grandi.
Un ser feminino, un mama di famia y mama pa un pueblo cu tin su curason na e luga corecto, e bienestar di nos pais Aruba. Un ser feminino admirabel pa su pasenshi y determinacion pa guia nos pais den recuperacion total. Aruba henter a biba cada momento cu nos Prome Minister a para dilanti di pantaya pa no solamente anuncia cosnan no popular, pero mas ainda pa trece trankilidad den curason di grandi y chikito den un tempo cu hopi a descurasha pa e situacion cu Aruba y mundo a pasa aden cu Covid-19.
Diasabra 14 di Augustus, Prome Minister Evelyn Wever-Croes a wordo honra cu e titulo di ‘Doctor in Medicine Honoris Causa’ pa Xavier UniversitySchool of Medicine. E Universidad ta duna Prome Minister un reconocimento halto pa e liderazgo di nos pais y trabounan den enfrenta e pandemia di Covid-19.
“Mi a acepta e honor aki den nomber di henter nos Gobierno y nos CrisisTeam, pasobra e ta un trabou di ekipo y sin e trabou duro di henter e ekipo nos no tin e pais aki ta recupera”.
Gobierno di Aruba ta felicita Prome Minister cu e titulo aki y ta gradici Xavier University School of Medicinepa e honor aki.


text:
E ekipo di Vespo RedStars, ayera o sea djadumingu último 15 di sèptèmber 2019, a titulá kampion invikto kategoria U8 di e torneo di futbòl hubenil “FutureCup 2019” na Kòrsou.
Na e torneo aki a partisipá ekiponan di Aruba, Boneiru i Kòrsou.
RedStars a gana tur su weganan di e torneo regular i den final ta gana di e ekipo Stallions ku skor di 4-1 i titulá kampion invikto.
Den e torneo regular tambe RedStars a gana di Stallions ku skor di 2-0.
Outornan di e golnan den e partido final ta Ghelo ku a hinka 2 gol, Jandrick i Jayden a hinka 1 gol kada unu pa duna nan ekipo di Vespo RedStars e título di kampion 2019 di e torneo “FutureCup” na Kòrsou.
Bon trabou di e “coach” nan Rainiger “Payo” Goeloe i Ady Phelipa ku huntu ku e tim a sa di duna tur loke nan tabata por, hungando tremendo futbòl pa titulá kampion invikto.
E delegashon di Vespo RedStars a regresá Boneiru djadumingu den dos buelo den oranan di atardi i anochi.
Pabien na Vespo RedStars ku a titulá kampion invikto di e torneo aki aya na Kòrsou djadumingu último.
Pabien Boneiru.


text:
Oranjestad-cuadro di e plan di maneho di cultura unda cu mester expone cultura y folkore di Aruba mas den nos comunidad, Departamento di Cultura Aruba (DCA) a cuminsa reuni cu lidernan di e agrupacion di musica foklorico e siman aki.
E meta di e reunionan aki ta pa haya mas informacion riba posibilidadnan pa yega na un acuerdo cu hotelnan pa presentacion pa asina pusha nos agrupacionnan folklorico. A papia tocante con activo cada agrupacion ta of motibo cu nan no ta activo. E experiencia di nan na nos hotelnan of otro luga di presentacion. Lo sigui reuni cu mas agrupacion folklorico cu no por tabata presente na e prome reunion.
Manera ta conoci cu despues di e diferente ronda consultativo cu varios stakeholders riba tereno cultural, Ministerio di Cultura y DCA lo usa e resultadonan aki pa por yega na un structura di maneho cultural nobo.
Un sugerencia cu a bin dilanti durante e rondanan ta pa Ministerio di Cultura y DCA reuni y consulta cu gerentenan di hotel riba e participacion di agrupacionnan di musica folklorico den nos hotelnan. Den pasado nan tabata tin oportunidad di por a presenta tanto den lobby, restaurantnan y banda di pool di varios hotel aki na Aruba. Mirando cu Aruba tin un cantidad di hotel, caminda cu tin posibilidad grandi pa yuda e agrupacionnan aki cu oportunidad pa presenta.
E reunión aki a duna Ministerio di Cultura y DCA haya un bista mas amplio riba e situacion actual di nos agrupacionnan di musica folklorico. Na Aruba tin un cantidad di mas cu 17 agrupocionnan di musica folklórico, unda cu actualmente no ta tur di nan tin luga pa nan haci nan presentacion. Esaki lo mester por bira un oportunidad pa duna balor na nos artistanan local di nos musica folklore, pa asina aki mantene nos folklore na un nivel halto cu lo keda presenta dilanti nos bishitantenan cu ta bini di diferente parti di mundo.
Na momento cu nos bishitantenan yega aereopuerto, Terminal di Crucero y nos hotelnan, nan por haya, sinti y disfruta di nos cultura cu enberdad ta duna nan e experiencia unico cultural riba nos isla Aruba, e perla den Caribe.


text:
Den un siman 17 di partidonan sumamente importante, pa determina e cuater prome lugarnan riba e tabla di clasificacion di Division Honor, pero tambe pa sa ta ken lo descende automaticamente y ken lo hunga play-off di promocion/degradacion e anja aki.
E prome cuater nan ta defini awo, mientras cu nos sa awo ken ta keda den di cuarto puesto tambe, pero nos no sa ainda ken ta keda den posicion uno, dos y tres! Ken lo keda den e prome puesto y gana e ‘campeonato regular’ no ta conoci ainda.
Dakota ta keto bai lider riba e tabla, cu 37 punto, mesun cantidad di punto cu Nacional cu ta den di dos luga, pero Dakota tin un wega den man tambe, un “inhaal wedstrijd” pendiente contra River Plate debi na nan participacion den e “Concacaf Club Shield” na Corsow. Ademas di e wega contra River Plate April 23, nan lo hunga contra Estrella riba e ultimo fecha April 28.
Nacional tambe a keda cu 37 punto debi na nan derota di 0-2 contra Estrella e siman aki. Nan tin un wega so mas contra Bubali. E Abehanan tin mas chens pa keda cu e puesto number un riba tabla, pero si nan perde tur dos wega y Nacional gana nan ultimo wega, e storia lo ta otro. Si nan keda empata den punto, Dakota tin e miho average di gol, bastante grandi (+28 vs +14).
RCA ta solido den di tres luga cu 35 punto cu un wega mas pa bai, ainda nan por keda cu e titulo di campeon di ‘campeonato regular’ (prome cu play-off), si Dakota perde tur dos wega pendiente y Nacional perde of empata nan ultimo wega, paso, RCA tin miho average di gol cu Nacional (+23).
Estrella cu 30 punto, lo keda cu e puesto number cuater debi na e derota di Bubali na man di RCA den siman 17 cu a pasa, pero nan no por subi mas ni kiko pasa, cu nan ta den play-off, esey ta sigur awo!
Britannia a keda elimina for di contencion pa play-off despues cu Estrella a gana Nacional den e siman aki, nan no tin niun chens mas pa yega den e prome cuater nan, pero, cu un wega mas pa bai, nan por keda cu e puesto number cinco si nan ganan nan wega pendiente cu RCA den e ultimo siman, sperando cu Bubali no golea Nacional den e ‘Derbi di Noord’.
Bubali tambe ta elimina for di play-off cu un wega mas pa bai, un lastima, paso, Bubali tabata e ekipo sensacion den e di dos mita di e campeonato. E empate cu Estrella y e derota na man di RCA a frustra nan chens nan. Nan por keda cu e di cinco puesto, si nan gana y Britannia perde cu RCA den e siguiente wega, of si nan keda cu miho average di gol si nan dos keda empata na punto.
Brazil Juniors, e ekipo benjamin di Division Honor, a cai hopi den e di dos mita di e campeonato, despues di a sorpende tur hende cu nan tremendo desempenjo na cuminsamento. Toch Brazil, e ekipo cu a promove for di Division Uno e anja aki, ta sigura pa keda cu e puesto number shete riba tabla cu 17 punto, y matematicamente no por baha mas di e puesto ey, dus, nan ta sigur di hunga otro anja den Division Honor atrobe!
La Fama y Caiquetio ta empata te cu awo, cada un cu 13 punto den puesto ocho y nuebe, La Fama ainda cu miho average di gol (-21 vs -28). Akinan cos ta bira interesante, paso, si nan tur dos gana of empata nan ultimo wega (La Fama vs Brazil Juniors y Caiquetio vs River Plate), nan lo evita descenso automatico y lo hunga den e play-off di promocion/ degradacion contra e di dos y tres clasifica di Division Uno. Pero, si Caiquetio perde su ultimo wega y River Plate gana nan dos ultimo weganan, e oncena di Madiki lo bai hunga den e play-off ey y no Caiquetio, debi na miho average di gol! Caiquetio lo descende for di e division mas halto.
La Fama ainda no ta cla tampoco, si nan perde nan ultimo wega cu score abulta y River Plate gana nan dos ultimo cu score abulta, ainda River por surpasa La Fama y evita degradacion automatico, tur cos ta depende di miho average di gol den e caso ey, te cu awo La Fama tin un average di -21 vs -26 di River Plate.
Ta hopi cos por pasa ainda, e campeonato aki no a scirbi su ultimo capitulo ainda, nos lo tin cu warda pa e ultimo siman di weganan, keda pendiente cu Futbol Aruba pa mas updates.


text:
Komishon Supervisor di Protekshon di Dato Personal BES (Komishon), komo instansia independiente di supervishon, tin e tarea di vigilá ku prosesamentu di dato personal ta tuma lugá di akuerdo ku Lei di protekshon di dato personal BES (Wbp BES). Komishon – lantá na aprel di 2014 – tin ademas e enkargo di supervisá prosesamentu di dato polisial i e atministrashonnan básiko di dato personal BES na Hulanda Karibense.
Na Hulanda Karibense, ta awor a kaba di dal e promé pasonan riba tereno di protekshon di dato personal. P’esei, Komishon a disidí ku den e promé dos pa tres añanan, e lo konsentrá prinsipalmente riba dunamentu di informashon i konsientisashon di poblashon riba e tema di protekshon di dato personal. Despues di esei, Komishon lo pasa pa e fase di supervishon, ku lo por inkluí ouditoria.
Loke Komishon ke logra ta pa tantu pueblo en general komo e organisashonnan ku tin riba e islanan bira konsiente di nan responsabilidat di atendé ku dato personal na un manera responsabel.
Promé ku introdukshon di Wbp BES, no tabatin un reglamentashon general na Boneiru, Sint Eustatius i Saba riba tereno di prosesamentu di dato personal. Algun tratado internashonal sí tabata ofresé protekshon di e derecho di privasidat. Entrante 10 di òktober 2010, e protekshon duná na dato personal den artíkulo 10 di Konstitushon a bira aplikabel i Kombenio di Straatsburg tokante dato i su Protokòl komplementario a bira aplikabel na Hulanda Karibense tambe.
Wbp BES ta produkto direkto di e último kombenio menshoná aki riba i su protokòl ku ta kontené norma detayá pa protekshon di dato personal. Wbp BES ta basá riba Wet bescherming persoonsgegevens (Wbp), ku ta aplikabel na e parti europeo di Hulanda. Sinembargo, tin diferensia. Por ehèmpel, Wbp BES no ta inkluí un deber di mèldu sierto tipo di prosesamentu di dato serka e instansia di supervishon ni e no ta menshoná ku e instansia di supervishon tin ku hasi investigashon previo den kaso di prosesamentu di dato ku riesgo haltu. Tampoko Wbp BES no konosé e posibilidat di opta pa nombra un funshonario enkargá ku protekshon di dato.
E dokumentonan parlamentario ta mustra ku Legisladó kier a introdusí e diferensianan akí pa evitá di pone un karga muchu pisá riba e organismonan atministrativo i empresanan na Hulanda Karibense. Na 2013, Ministerio di Siguridat i Hustisia a instalá un tim di proyekto yamá Proyekto Implementashon di Wbp BES (‘Project implementatie Wbp BES’), ku e meta di organisá, posishoná i haña personal pa e komishon. E tim di proyekto a pone man na obra pa organisá e instansia akí su funshonamentu i, tentativamente, definí su tareanan, habriendo kaminda asina pa Komishon por a kuminsá operá entrante 1 di aprel 2014.
Komo resultado di e tim di proyekto Proyekto Implementashon di Wbp BES, entrante 1 di aprel 2014 a nombra un presidente i dos otro miembro mediante dekreto real. Riba e mesun fecha ei, Areglo di posishon hurídiko di miembro di Komishon Supervisor di Protekshon di dato personal BES (Regeling rechtspositie leden Commissie toezicht bescherming persoonsgegevens BES) tambe a drenta na vigor. E areglo akí ta stipulá entre otro ku mester publiká tantu e funshon di kada miembro den Komishon, komo e otro funshonnan ku e miembronan tin. Un lista aktualisá di nan funshon i otro funshonnan ta disponibel tantu serka Minister di Siguridat i Hustisia komo serka Komishon, i por hañ’é riba e wèpsait akí tambe.
Funshon (prisipál/adishonál) di e Komishón supervisión y protekshón di Dato Personal BES (fihá Yüni 2020)


text:
Riba e fecha ku Larry Thomas ta hasi 1 aña di fayesimentu, Servisio di Belasting Boneiru a inougurá su sala di resepshon den ofisina di Belasting komo Sala di Resepshon Larry Thomas na memoria di su empleado defuntu. E inougurashon a tuma lugá den presensia di algun kolega di Larry Thomas huntu ku nan direktor sra. Johannavan den Breemer, sra. Carla de Conink di RCN, su famia mas yegá, i direktiva di Fundashon Nawati. E idea pa a duna e sala di resepshon nòmber di Larry Thomas a sali di direktiva di Fundashon Nawati ku di e forma akí, ke a kontribuí na honra Larry pa su manera di atendé ku kliente di Belastingdienst na un forma amabel, simpel, korekto i sumamente servisial. Esaki a krea e imágen na Belasting ku Larry tabata kara di e servisio ku nan resepshon tabata duna, i awor ku e no ta na e mundu akí e sala di resepshon a haña su nòmber. Larry su tata Hubert (Yubi) Thomas huntu ku presidente di Nawati Hubert Vis a desvelá na e inougurashon akí un plaka di memoria ku ta bisa ku ta Sala di Resepshon Larry Thomas.
Na e mesun okashon sra. Johannavan den Breemer a inougurá un plaka di memoria, ku a haña un lugá na e bali di pòrtir, pa sr. Luis Gijsbertha kende a traha ei komo pòrtir/bewaker i tambe a fayesé den un lapso di tempu kòrtiku despues di Larry Thomas, aña pasá.
Fundashon Nawati ta kontentu i agradesido ku Servisio di Belasting a akseptá su proposishon pa yega na duna e sala di resepshon nòmber di Larry, na su memoria. Nawati ta orguyoso ku ta trata di un norteño ehemplar den su trabou kende a mustra kon pa hasi pa yuda krea i mantené un komunidat dushi na Boneiru.


text:
Kódigo di Kondukta
Kontraloria ta konsiente ku su mes integridat den ehekushon di su tareanan mester ta fuera di tur duda. Un kódigo di kondukta ta indispensabel pa un organisashon stimulá integridat den su mes operashon. Kontraloria su kódigo di kondukta ta sirbi komo guia pa e manera ku nos ta trata ku otro i ku tersero, hasi investigashon i atendé asuntu diario na trabou. E kódigo di kondukta ta inkorporá e balornan sentral ku kada empleado mester usa pa dirigié den su desishonnan. Por resumí e kódigo di kondukta di e siguiente manera:
Nos di Kontraloria General di Kòrsou:
- a pèrkurá pa nos outonomia ta fuera di tur duda;
- ta hasi nos trabou na un manera profeshonal, ophetivo, responsabel i minusioso;
- ta kouteloso ku informashon konfiá na nos;
- tin un bista krítiko i ta presta trabou di kalidat haltu;
- ta habrí pa konosementu i idea nobo, ta mantené nos konosementu i kapasidat na nivel i ta kompartí esaki ku otro;
- ta habrí pa komunikashon respetuoso i konstruktivo;
- ta enbolbí ku kuestionnan ku ta biba den komunidat;
- ta íntegro, kla i transparente, i konsistente den loke nos ta hasi;
- ta praktiká ‘fair play’ i ta habrí i sinsero.